ועדת הכלכלה, כנסת 20, פרוטוקול מספר 147, 2016-01-27 09:30

איתן כבל: בוקר טוב, אני פותח את ישיבת ועדת הכלכלה.

איתן כבל: על סדר-היום: דיווח שר החקלאות ופיתוח הכפר על פעולות משרדו, תכנית העבודה של המשרד ואופן ביצוע התקציב.

איתן כבל: אני מקדם בברכה את שר החקלאות ופיתוח הכפר, גברתי מנהלת הוועדה, הצוות, הרשמת, אורחים וחברי כנסת.

איתן כבל: אנחנו כבר בשיח ושיח ארוך כאן.

איתן כבל: ועדת הכלכלה של הכנסת היא בעצם הבית המרכזי של משרד החקלאות.

איתן כבל: זה הבית.

איתן כבל: אנחנו באמת משתדלים להוציא את המיטב מעצמנו למען החקלאות בישראל ולמען החקלאים.

איתן כבל: משתדלים למצוא את נקודות האיזון בשאלות מאוד לא פשוטות.

איתן כבל: שאלות שמצד אחד, נוגעות לחקלאות הישראלית ולנושאים נוספים שאנחנו מוצאים את עצמנו עוסקים בהם.

איתן כבל: יש התגייסות שאיננה תואמת קואליציה ואופוזיציה.

איתן כבל: הרבה פעמים אנחנו מוצאים את הוועדה נטרפת ואתה לא יודעי מי בקואליציה ומי באופוזיציה.

אורי אריאל: כולם בקואליציה של החקלאים ושל החקלאות.

איתן כבל: זה משפט מפתח לשר, פתחת טוב.

אורי אריאל: אפשר לסיים כאן.

איתן כבל: האמת שאני יודע שמבחינתך לא היתה שום בעיה.

איתן כבל: אני אומר לך, אדוני השר ואומר גם למנכ"ל, שבסך הכול אני כן יכול לומר שיש שיתוף פעולה.

איתן כבל: לא כל אשר אתם עושים אנחנו מרוצים ותכף אתייחס לכך, אבל בסך הכול הכללי יש שיתוף פעולה.

איתן כבל: יש סנכרון שהרבה זמן לא פגשתי בו.

איתן כבל: מה שיפה במשרד החקלאות, שחוץ מהשר והמנכ"ל שום דבר לא השתנה רק הזבובים שכל פעם מביאים תקנות.

איתן כבל: הכול נשאר אותו דבר.

איתן כבל: אותן שאלות, אותן בעיות, אותן מועצות.

איתן כבל: זה מדהים.

איתן כבל: זה כאילו יש לי דה ז'ה וו.

איתן כבל: אבל באמת, בכל השנים שאני עוסק בעניין ואני קרוב לתחום, התקופה הזאת שאני רואה חיבור בין כל הגורמים ורצון כן לעשות מהלכים טובים.

איתן כבל: מעבר לסקירה שאדוני השר יתייחס אליה וגם בוודאי החברים יתייחסו, ישנן שתי נקודות שלא הנחתי אותן לפתחו של המנכ"ל בשיחתנו ואינני יודע לתת עליהן תשובות.

איתן כבל: האחת, נוגעת ליבוא הבשר הטרי.

איתן כבל: פתאום אני מקבל מכל הכיוונים שאלות לגבי האופן שבו נקבעו הכללים, למה חברה מסוימת קיבלה?

איתן כבל: באמת, אני לא בקיא בזה.

איתן כבל: אני רק אמרתי זאת.

איתן כבל: אנחנו כמובן נעסוק בזה בצורה יותר מעמיקה.

איתן כבל: אינני יודע מי צודק, אני לא בעד הנגד ולא בעד הבעד.

איתן כבל: אין לי שום עמדה.

איתן כבל: אני רק מבקש שתינתן התייחסות כיוון שנפתח השוק לפולין ויש חברות שחלקן פנו אלינו וטענו למה חברות מקבלות ולמה חברות אחרות לא מקבלות.

איתן כבל: זאת נקודה אחת.

איתן כבל: הנקודה השנייה שאני מבקש להתייחס אליה.

איתן כבל: קראתי בכלי התקשורת וגם קיבלתי כמה פניות בעניין, שאדוני השר העביר כ-100 מיליון שקלים ליהודה ושומרון.

איתן כבל: אני לא רוצה לגעת בצד הפוליטי של העניין ברגע הזה.

איתן כבל: אדוני, אנחנו יודעים מה עמדותיו, מהימים שהיה תוקף אותי במחסום רמות, כשהיה מגיע לשגע אותי.

אורי אריאל: הייתי מביא לו פיצה ואז נותן לו גם איזו צ'פחה כדי שיבין איפה הוא נמצא.

איתן כבל: עמדותיך ידועות היטב אבל אני מבקש התייחסות עניינית.

איתן כבל: אנחנו מדברים במשרד החקלאות.

איתן כבל: זה לא בדיוק משרד שמשופע בתקציבים גדולים מידי.

איתן כבל: אני מבקש התייחסות עניינית, את הפוליטיקה אני אעשה במקום אחר ובהזדמנות אחרת.

דוד ביטן: עשית כבר 25 שעות במתווה הגז.

דוד ביטן: יש לך לכל הקדנציה.

איתן כבל: אבל פה אני מבקש.

איתן כבל: אני אגיד כך: לא מעט חקלאים כתבו לי על זה ולא רק מהמקום הפוליטי.

איתן כבל: אני מבקש התייחסות.

אורי אריאל: תהיה התייחסות.

איתן כבל: אם יש נקודה שיש למי מחברי הכנסת שרוצה לשים איזה זרקור, אני אתן.

איתן כבל: עוד דבר.

איתן כבל: אני רוצה התייחסות נוספת למחירי הפטם.

איתן כבל: האם המהלך שהובלנו, שבסופו של עניין היתה התחייבות של החקלאים, האם זה בא לידי ביטוי אצל החקלאים, ואיך זה בא לידי ביטוי במדף?

דוד ביטן: רציתי לשאול.

דוד ביטן: איך יכול להיות שיבוא ביצים, כל פעם שמביאים לנו את הביצים, הביצים האלה לא שוות.

דוד ביטן: או שנותנים לנו רק את עודף הבררה או שאני לא יודע.

דוד ביטן: איך יכול להיות דבר כזה בכלל?

דוד ביטן: דבר שני.

דוד ביטן: פנינו אליך ואני מבקש שתתייחס לנושא של המכסות לקו העימות.

איתן כבל: לא קו העימות, יישובי גדר.

דוד ביטן: משום מה, למרות שאפשר לפתור את זה בהחלטת ממשלה מאוד פשוטה שנעשתה בעבר, הלשכה המשפטית מתנגדת, דבר שלא יעלה על הדעת.

יעקב פרי: היתה הבטחה, אדוני השר, להעביר חקיקה ממשלתית בנושא פערי התיווך ולכן גם לא תמכתם בחקיקה הפרטית של ילין.

איתן כבל: זה אחד הנושאים שלהם ביקשתי התייחסות.

יעקב פרי: אני מבקש לדעת האם היתה התקדמות בנושא וזאת על רקע כל אותה חקלאות חברתית ישירה, מחאת הפלפלים וכל אותם דברים שמנו?

תמר זנדברג: ישנם שלושה נושאים.

תמר זנדברג: אחד זה בנושא מכסות הביצים והלולים.

תמר זנדברג: היינו פה בריטואל הקבוע שבסוף כל שנה אנחנו מאשרים.

תמר זנדברג: היתה פה אמירה של כל חברי הוועדה, שאנחנו נאשר בתנאי שבמהלך השנה נראה את ההתקדמות הממשית לכיוון הרפורמה לקראת לולים ללא כלובים.

תמר זנדברג: בנושא פערי התיווך.

תמר זנדברג: חלק מהנושאים של יוקר המחיה חוזרים כאן בנושא המזון מהחי שזה הפטם והביצים.

תמר זנדברג: להתרשמותי, לא ראינו מספיק עיסוק בתחום של הפירות והירקות שדווקא המחירים שלהם עולים לאורך זמן.

תמר זנדברג: האם יש פעילות באופן כללי בנושא הזה?

תמר זנדברג: הדבר השלישי והאחרון זה בנושא העברת סמכויות חוק צער בעלי חיים.

תמר זנדברג: אתה כבר חצי שנה בתפקיד.

תמר זנדברג: האם יש לך תובנות בנושא הזה?

תמר זנדברג: אני יודעת שזה לא מקובל ששר ישחרר סמכות, אבל בהקשר הזה העמדה שלנו היתה להעביר את סמכויות חוק צער בעלי חיים למשרד להגנת הסביבה.

תמר זנדברג: האם תוכל להתייחס לנושא ומה עמדתך?

טלב אבו עראר: רציתי לשאול את כבוד השר שמחזיק את תיק המגזר הבדואי בנגב ובכל מה שקשור לדיור שם.

טלב אבו עראר: מה תכניתו לזוגות הצעירים שנמצאים במצוקת דיור אדירה?

טלב אבו עראר: בנושא זה הייתי רוצה לשמוע את השר.

איתן כבל: בבקשה, אדוני השר.

אורי אריאל: בוקר טוב.

אורי אריאל: תודה רבה ליושב הראש הוועדה.

אורי אריאל: כפי שאמר היושב ראש, אנחנו מרגישים בבית.

אורי אריאל: זה לא אומר שאין ויכוחים ולפעמים דעות אולי כמעט הפוכות, אבל בהחלט מרגישים בבית.

אורי אריאל: אני חושב שפה כולם באמת ביושר מלא ואמיתי רוצים לדאוג לחקלאות, לחקלאים ובהחלט גם לצרכנים במובן של יוקר המחיה.

אורי אריאל: ברשותכם וברשות יושב ראש הישיבה, חברי הכנסת, מנהלת הוועדה, מזכ"לי התנועות.

אורי אריאל: אני אזכיר רק אחד שהוא חדש.

אורי אריאל: נמצא פה אמיתי פורת מזכ"ל הקיבוץ הדתי.

אורי אריאל: אני מאחל לו בשם כולנו בהצלחה.

אורי אריאל: כמובן נמצא פה מנכ"ל המשרד וחבריי במשרד החקלאות, שבסוף הם הנושאים בטל העיקרי.

אורי אריאל: יש לנו מצגת קצרה ואחרי זה נרד לפרטים.

אורי אריאל: אם אפשר, תנו לי להציג את זה.

אורי אריאל: אני חושב שאתייחס לכל הדברים שמעניינים אתכם ואולי גם לדברים נוספים.

אורי אריאל: אני נמצא פה עד סוף הישיבה ואני אשמע ואשתדל לענות אם תשאירו זמן.

אורי אריאל: (מוצגת מצגת) את החזון של המשרד, אתם רואים מול עיניכם.

אורי אריאל: המשרד יפעל לפיתוח חקלאות ישראל וביסוס ההתיישבות, להבטחת אספקת מזון טרי ואיכותי לתושבי המדינה ולמינוף היתרון היחסי של חקלאות ישראל.

אורי אריאל: אני אוותר על ההקראה.

אורי אריאל: אני חושב שהיושבים כאן נמצאים כולם באותו מקום.

אורי אריאל: אם יש למישהו מה להעיר אז הוא יוכל להעיר בהמשך.

אורי אריאל: המצגת נמצאת אצל חברי הכנסת ואם יש למישהו הערה על אחד מהשקפים, הוא יעיר בהמשך.

אורי אריאל: האתגרים של חקלאות בישראל זה ייעול גורמי הייצור: מים, קרקע, הון ועבודה.

אורי אריאל: זה לא רק עובדים זרים אבל בהחלט גם עובדים זרים וגם אחרים.

אורי אריאל: זה מים, קרקע, עבודה, הון, ביטחון וודאות כלכלית יותר גבוהה לטווחים בינוניים וארוכים.

יעקב פרי: אתה יכול להסביר מה זה מים שוליים?

אורי אריאל: מים שוליים זה לא המים השפירים, שזה "מקורות" לצורך העניין.

אורי אריאל: זה גם לא מים מושבים, אלא למשל מי שיטפונות.

אורי אריאל: זה בקצה ואתה לא יודע אם יש לך או אין לך.

אורי אריאל: בגולן, למשל, אין.

אורי אריאל: בגולן עשו מאגרים של 25 קוב, שזה בעצם כל המערך שצריך להחזיק את הגולן והם יבשים עכשיו.

אורי אריאל: ירד גשם אבל שם לא ירד.

אורי אריאל: זאת דוגמה אחת.

אורי אריאל: יוקר המחייה הוא עניין חשוב אבל אני רוצה לומר בצורה הכי ברורה, הוא לא גובר על החקלאות ועל החקלאים.

אורי אריאל: הוא משתלב.

אורי אריאל: הוא לא אנטי, הוא לא מול.

אורי אריאל: מי שמנסה להעמיד את זה מול, אז הוא לא מבין או שבכוונה מנסה ליצור איזה מתח שהוא מיותר.

אורי אריאל: אפשר לעשות חקלאות מצליחה, חקלאים מתפרנסים וגם יוקר המחייה.

אורי אריאל: זה קשור לפערי התיווך, דברים שתכף נדבר עליהם .

אורי אריאל: אני עושה כרגע את העניין הכללי ותכף נרד יותר לפרטים.

אורי אריאל: הדבר שאתם רואים למטה הוא הסיפור הגדול ותכף נדבר עליו.

אורי אריאל: אני רוצה שתיראו תמונה כוללת ואחר-כך נרד לפרטים.

אורי אריאל: מעבר לתמיכות ישירות זה הסיפור הגדול.

אורי אריאל: אני לא אוהב את המילה מהפכה כי אני חושב שבין אבולוציה לרבולוציה, בדרך-כלל האבולוציה היא זאת שנכונה.

אורי אריאל: יש התפתחות ולא פתאום הכול נשבר.

אורי אריאל: בעניין הזה זה כמעט מהפכה, במובן הזה שמשנים את השיטה.

אורי אריאל: זה גם פותר חלק מהבעיות האחרות.

אורי אריאל: זאת לא רק התמיכה הזאת אלא פותר חלק מהבעיות.

אורי אריאל: חקלאות זה לא רק ערך כלכלי.

אורי אריאל: אתם רואים את כל העיגולים מסביב.

אורי אריאל: אלה דברים ידועים רק טוב לראות אותם מסודרים ומלאים.

אורי אריאל: מטרות ויעדים מרכזיים לשנת 2016.

אורי אריאל: אני אגיד מילה על שנת 2015.

אורי אריאל: יושב ראש הוועדה, חבריי חברי הכנסת.

אורי אריאל: תשומת ליבכם שבשנת 2015 ניצול התקציב, שהוא אחד המדדים לעבודת משרד – הוא לא היחיד שבהם אבל הוא אחד מהם – הוא 101%.

אורי אריאל: איך יוצרים יותר מ-100%?

אורי אריאל: יוצרים איזה התחייבויות, הכול ברשות ובסמכות.

איתן כבל: מעבירים כסף ליהודה ושומרון.

אורי אריאל: כן, בעיקר, זה חלק מהעניין.

אורי אריאל: זה מצריך ממני ואני עושה את זה בכיף, להגיד תודה למספר עובדי המשרד.

אורי אריאל: תרשה לי, אדוני היושב ראש, אני רוצה להודות למנכ"ל, שאחראי על כל התזמורת ולעובדים הבכירים שלנו.

אורי אריאל: אני אזכיר את סיון, את אורלית, אסף, צביקה ואורי, נדב גלאון ולראש המטה שלי.

אורי אריאל: בקיצור, כולם עבדו.

אורי אריאל: מרגע ששוחרר התקציב היתה באמת התמסרות ועבודה לילות כימים.

אורי אריאל: אני מדבר עם חלק מאנשינו בשעה 1 בלילה כי משהו נתקע שם.

אורי אריאל: מגיעה להם תודה.

אורי אריאל: אני ממשיך הלאה.

אורי אריאל: אנחנו נמצאים ב-2016 עם המטרות שאתם רואים מולכם.

אורי אריאל: אין פה איזה חידושים גדולים מאוד בתחום החקלאי.

אורי אריאל: זה לא נוגע פה בדברים חשובים, כמו שדיבר חבר הכנסת טלב אבו ערער על נושא הבדואים.

אורי אריאל: זה לא נמצא פה וזה לא כי שכחנו.

אורי אריאל: פה במצגת התרכזנו בתחום החקלאי.

אורי אריאל: יש אצלנו במשרד עוד כמה גורמים חשובים כמו רשות הבדואים, רשות שירות לאומי, שגם לא התייחסנו במצגת.

אורי אריאל: התבקשנו כאן להציג בעניין החקלאות.

אורי אריאל: אני אענה לך על השאלה ששאלת, בהזדמנות הזאת שאנחנו פה.

אורי אריאל: יש פה כמה מספרים.

אורי אריאל: לפעמים לא זוכרים על מה מדברים, או לא יודעים.

אורי אריאל: ערך הייצור החקלאי הוא כ-30 מיליארד, ערך הייצוא הוא כ-10 מיליארד.

אורי אריאל: אלה דברים באמת עצומים וחשובים ואנחנו רוצים להעצים אותם.

אורי אריאל: אני רוצה מילה על המו"פ.

אורי אריאל: המו"פ הוא חלק מרכזי, יסודי - הייתי אומר כמעט תנאי.

אורי אריאל: הוא לא תנאי אבל אי-אפשר בלעדיו – כדי שהחקלאות של ישראל תהיה איפה שהיא היום ואף יותר.

אורי אריאל: מבחינת המחקר והפיתוח והחידושים היא נמצאת גבוה מאוד ואנחנו חושבים שצריך להעצים את זה יותר ויותר.

אורי אריאל: זה אפשרי, הן על-ידי תמיכה ממשלתית יותר גדולה.

אורי אריאל: אנחנו בשיח בעניין הזה עם ראש הממשלה ועם מנכ"ל משרדו אלי גרונר, כדי להביא תקציבים ושיטות.

אורי אריאל: זה לאו דווקא תקציבים אבל גם תקציבים.

אורי אריאל: אנחנו נמצאים בשיח עם השוק הפרטי, שהולך ופונה להשקעות בקרנות פרטיות.

איתן כבל: תוכל לומר מילה על החזרת הטעם לפירות והירקות על חשבון המראה?

איתן כבל: אני אומר את זה במסגרת המו"פ.

איתן כבל: יש געגוע.

אורי אריאל: אני עשיתי טעות.

אורי אריאל: מה היתה הטעות?

אורי אריאל: בישיבת הממשלה הבאנו את מכון וולקני בהצגה מאוד צנועה של כמה שולחנות.

אורי אריאל: היה שם, לדוגמה, מיץ מפרי שנקרא קוקטייל, שהוא הכלאה בין האשכולית שאתם מכירים לבין המנדרינה.

אורי אריאל: הוא עבר בציון מאה, כי באמת נותן חלק מהתשובה לשאלה.

אורי אריאל: התשובה האמיתית, כדי שיושב ראש הוועדה יבין כמה טובה הארץ הזאת שהיא ארץ זבת חלב ודבש, אנחנו נשלח את הוועדה לשבועיים לארצות הברית.

אורי אריאל: תאכלו פלסטיק, תחזרו לפה וייגמרו השאלות.

איתן כבל: אנחנו רוצים להתחרות עם עצמנו.

איתן כבל: אני רק מודיע לאדוני שבחוק הבא אתם לא מקבלים כלום, אם אתם לא פותחים שולחן בחוץ.

אורי אריאל: סיכמנו.

אורי אריאל: אני אמרתי שזאת טעות שלי.

אורי אריאל: אני אתקן אותה.

רועי פולקמן: יש דיבורים להעביר את וולקני לקריית שמונה?

אורי אריאל: תעשו לי טובה.

אורי אריאל: תנו לי רק את חוט המחשבה.

אורי אריאל: אנין מאוד מנסה לקצר ואני אשתדל לענות לכל השאלות.

אורי אריאל: הסיכום לגבי ענף הפטם היה בעקבות עבודה מאומצת מאוד שלך כיושב ראש הוועדה עם כל הוועדה, להגיע לאיזה דבר.

אורי אריאל: התשובה היא כן, המחירים ירדו בכ-15% במחיר הסיטונאי.

אורי אריאל: סוכם על 10%.

אורי אריאל: כמובן שצריך לראות את זה לאורך יותר זמן.

אורי אריאל: אני מראש רוצה להכניס את זה לפרופורציה.

אורי אריאל: אבל החקלאים וגם אנחנו מתכוונים לעמוד בזה.

אורי אריאל: אני אגיד על זה משפט.

אורי אריאל: ב-2015 האוצר הציע חמש או ארבע רפורמות.

אורי אריאל: יושב פה נציגו, עלי בינג.

אורי אריאל: אמרתי לאוצר, כמו שאמרתי לעצמנו: אנחנו נלך ביחד להעביר רפורמות כי צריך לעשות רפורמות.

אורי אריאל: המשק החקלאי לא יכול להישאר במציאות כמו שהוא עשרים ושלושים שנה בלי שינויים מתחייבים.

אורי אריאל: זה נכון בפטם כמו במועצת הצמחים, גם בדגים וכן הלאה.

אורי אריאל: זה יתקיים רק אם זה ייעשה ביחד.

אורי אריאל: היות ויש רצון מצד כולם – לפי דעתי גם החקלאים נמצאים היום במקום שיש הבנה שצריך לעשות שינויים.

אורי אריאל: השאלה כמובן מה הם, עלותם וכן הלאה.

אורי אריאל: זה לא דבר פשוט אבל זה כן חשוב שיש הסכמה עקרונית.

אורי אריאל: אנחנו נעשה את זה השנה.

אורי אריאל: אנחנו לא אפשרנו ב-2016 לעשות את הרפורמות האלה.

אורי אריאל: אני חושב שהשנה נוכל לנצל את הזמן.

אורי אריאל: אם לא יהיו הפתעות פוליטיות אז זאת השנה נקייה לעבודה.

אורי אריאל: השנה הקודמת היתה חסרה מאוד כי עד שנכנסנו, התקציב, חוק ההסדרים ובסוף צריך לנצל תקציב.

אורי אריאל: הדברים ידועים.

אורי אריאל: אני חושב שבת-2016 נוכל לעשות את זה עם האוצר.

אורי אריאל: אנחנו נמצאים בשיח גדול מאוד יחד עם התנועות.

אורי אריאל: אבו נמצא פה, אני לא רואה את מאיר צור.

אורי אריאל: אנחנו נמצאים בניסיון להחיל את כל השינויים המבניים הגדולים, לא עוד קצת מכל דבר, שזה חשוב כשלעצמו.

איתן כבל: האם אדוני יודע להגיד לי?

איתן כבל: יש ירידה של 15% - 20% בשוק הסיטונאי.

איתן כבל: כמה זה בא לידי ביטוי במדף?

<אורי צוק בר: כ-10% ירידה לצרכן.

אורי אריאל: נעקוב אחרי זה.

איתן כבל: עלי התכרכמו פניו כי בעניין הזה אני אומר שיצרנו כל הזמן את האבחנה המתקיימת בין הסיטונאי והאם זה מתקיים בסופו של דבר על המדף?

איתן כבל: בבקשה, אדוני השר.

אורי אריאל: לגבי ענף ההטלה, זה נוגע גם לשאלת חברת הכנסת זנדברג.

אורי אריאל: אנחנו חושבים שצריך לעשות שינוי.

אורי אריאל: זה לא דבר חדש.

אורי אריאל: מצד צער בעלי חיים הנושא נמצא בוועדת חינוך שהיא הוועדה האחראית.

אורי אריאל: זה לא אומר שאי-אפשר לדבר פה על זה.

אורי אריאל: צריך לדבר פה, זה בסדר גמור.

אורי אריאל: בסוף תקנות מאשרים שם, אצל חברנו, חבר הכנסת מרגי.

אורי אריאל: אנחנו נמצאים איתו בדיונים.

אורי אריאל: השינוי המשמעותי הגדול, לא תיקון פה תיקון שם, הוא עניין יקר מאוד.

אורי אריאל: הוא לאפשר לחקלאים בגבול הצפון, כמו במקומות אחרים, לבנות לולים חדשים.

אורי אריאל: זאת רפורמה שעלותה מאות מיליונים.

אורי אריאל: במספרים אני ראיתי שזה נע בין 500 ל-700.

אורי אריאל: בקיצור, זה לא 20-30 שזה גם כסף גדול אלא זה דבר אחר לגמרי ואנחנו מנסים להגיע להבנות.

אורי אריאל: אני אומר במפורש, בכל מקרה, נעשה מאמץ לתת עדיפות במכסות או בכל דבר שנוכל לחלק מהמשרד, ללולים מהדגם החדש, שהם פחות צער בעלי חיים.

יעקב פרי: עד כמה חוק הגליל יכול לעזור פה?

אורי אריאל: חוק הגליל יכול לעזור במידה מסוימת.

אורי אריאל: יש לולים גם לא בגליל.

אורי אריאל: זה נקודתי מאוד הגליל וזה מקיף סדר גודל של 20% מהייצור.

אורי אריאל: אנחנו רוצים לראות את כל התמונה.

אורי אריאל: אנחנו שומעים הרבה על חיות בית.

אורי אריאל: הסיפור הגדול באמת הוא פה בחקלאות.

אורי אריאל: אנחנו רוצים מטילות בענף הביצים , אנחנו משמידים את כל האפרוחים הזכרים.

איתן כבל: דיברנו על זה פה בוועדה.

אורי אריאל: אני מצטרף למה שאתם מדברים כי פה יש אנשים שחיים את הנושא.

אורי אריאל: הנושא הגדול הוא בעלי חיים שהם למשק המסחרי.

אורי אריאל: לייבא עגלים מאוסטרליה זה לא חגיגה גדולה.

אורי אריאל: מי שחושב באמת שנותנים להם שם וי.

אורי אריאל: איי.פי?

אורי אריאל: לגבי האפרוחים הזכרים, נכנסנו למהלך עמוק, עם כסף יחסית גדול, למחקר כדי לזהות את המין של האפרוח העתידי, כדי שנדע מי זכר ומי נקבה.

אורי אריאל: ברגע שנדע מי זכר נשמיד אותו עוד בהיותו ביצה והוא לא חי עדיין.

אורי אריאל: יש דבר דומה בדגים, למי שמכיר.

אורי אריאל: בדגים אתה יודע לבדוק את המין ולשנות אותו.

אורי אריאל: אפשר לשנות מין בדגים, זה דבר מעניין ואנחנו בודקים.

אורי אריאל: בסוף אנחנו נמצא פתרון.

אורי אריאל: גם יפן וגרמניה מתעסקים בזה.

אורי אריאל: אנחנו נמצא את הפתרון.

אורי אריאל: אנחנו משתדלים לזרז אותו.

אורי אריאל: בבשר אנחנו מייבאים 100,000 ראשי בקר מאוסטרליה?

אורי אריאל: אנחנו רוצים לפתוח מדינות נוספות מהאזור הקרוב כדי שנוכל להביא בשר לא קפוא.

אורי אריאל: קפוא מביאים מארגנטינה.

אורי אריאל: ההובלה הימית לוקחת שבועות.

איתן ברושי: הרשות מסתפקת בבשר חי.

איתן כבל: איתן תודה.

איתן כבל: אני יודע שאתה שואף להיות שר החקלאות.

אורי אריאל: שלום לחבר הכנסת ברושי.

אורי אריאל: ברוך הבא.

אורי אריאל: אני נמצא פה כדי לענות על כל שאלותיכם.

אורי אריאל: אם היושב ראש יזמין אותי פעם נוספת, אני אבוא.

אורי אריאל: סך הכול, כפי שאמר שרון פעמים רבות, זכרו לברכה: פה בכנסת זה המקום הכי טוב.

אורי אריאל: לא מפריעים לך, שקט פה.

אורי אריאל: אתה יושב, נהנה עם החברים.

אורי אריאל: בסדר, תזמינו אותי ואני אבוא.

אורי אריאל: בכל אופן, אנחנו רוצים להביא מאירופה בשר מצונן ולא קפוא.

אורי אריאל: בעזרת השם ובעזרת נדב גלאון והצוות שלו נפתח עוד ועוד מדינות להביא בשר מצונן.

אורי אריאל: אז לא יהיה צורך להביא עגלים חיים את כל המסע הזה מאוסטרליה שהוא שבועות בים.

אורי אריאל: לגבי בעלי החיים למאכל אנחנו הולכים לעשות שינויים שקשורים לצער בעלי חיים באופן עמוק ומשמעותי.

אורי אריאל: לא תיקון קל.

אורי אריאל: אני לא מזלזל בעניין השוקר בבית המטבחיים.

אורי אריאל: אנחנו טיפלנו בזה, אתם יודעים את זה?

אורי אריאל: אנחנו שמים מצלמות ואנחנו עושים כוכבים למשחטות.

אורי אריאל: הדבר הגדול הוא מה שאמרתי לכם עכשיו.

אורי אריאל: לגבי המשק המשפחתי, מה שנקרא המושבים והמושבות.

אורי אריאל: הם בהחלט חלק מהמארג הכולל של החקלאות.

אורי אריאל: כולם יודעים שיש יתרון לגודל, אני לא מחדש לאנשים שעובדים בשטח.

אורי אריאל: בסוף, למשק המשפחתי יש את היתרונות שלו ואת התרומה שלו ואנחנו נמצא דרכים לחזק אותו.

אורי אריאל: למשל, בנושא חוק ההתיישבות, שזה פרק בפני עצמו.

אורי אריאל: אני לא אדבר עליו עכשיו אבל אנחנו רוצים להסדיר דברים שלא מוסדרים ולא מאפשרים לחקלאים לעשות התאגדויות ביניהם ולתת משמעות ליתרון הגודל.

אורי אריאל: יש לכם רשימה של חוקים ותקנות פה בוועדה.

אורי אריאל: כפי שאמר היושב ראש, אנחנו בקשר טוב ולחלק נקבע כבר זמן ולחלק ייקבע זמן.

אורי אריאל: יש לנו עניין לגמור את זה עוד במושב הזה ככל שזה ניתן.

אורי אריאל: לגבי צער בעלי חיים.

אורי אריאל: יש פה פירוט.

אורי אריאל: האחרון ביניהם הוא לעשות כפרות בכסף ולא בתרנגולים חיים.

אורי אריאל: יש על זה דעות שונות.

אורי אריאל: יושב פה ידידי, חבר הכנסת אורי מקלב, שחושב שמנהג אבותינו בידנו.

אורי אריאל: אני מכבד את זה, אין לי שום ביקורת על זה, אבל אנחנו מנסים להגיד לאנשים שיבחרו בין זה לזה.

אורי אריאל: אני לא מציע עכשיו שנאסור את זה בכוח בחוק.

אורי אריאל: יש מנהג כזה מאות ואלפי שנים ויהודים נוהגים כך.

אורי אריאל: אנחנו כן צריכים לדאוג שבמקומות שעושים כך, יהיו את התנאים המתאימים ככל שניתן.

אורי אריאל: מי שילך לעשות את זה בכסף, יותר טוב.

איתן כבל: אני יכול לומר לאדוני השר שהוועדה וגם חבר הכנסת מקלב וגם אנוכי, גם אנשים שעוסקים בצער בלי חיים, הגענו להבנות.

איתן כבל: כל מה שאני מבקש מהשר ומהמנכ"ל ואמרתי זאת גם לאנשים שהיו כאן, להביא לנו את ההתייחסות ולהתמודד עם הדברים האלה מבעוד מועד כדי שיהיה לנו את הסיפק ואת הזמן להתארגן ולעשות את הדברים כמו שצריך.

איתן כבל: דווקא בעניין הזה יש התקדמות מאוד גדולה לכולי עלמא.

אורי מקלב: הכוונה היתה להעביר את זה לרשויות המקומיות.

איתן כבל: אני לא רוצה לפתח את זה לדיון.

איתן כבל: כל אשר אני אומר הוא שתביאו את זה הפעם לא שבוע לפני הכפרות.

אורי מקלב: הגענו לאיזה מתווה שהיה סביר.

אורי אריאל: הגענו והתקדמנו מאוד.

אורי אריאל: יש עוד דברים, אנחנו נמשיך בהידברות גם עם הוועדה וגם עם אחרים כדי לטייב את זה ולהגיע למירב שאפשר.

אורי אריאל: עברנו שקף לתקציב המשרד.

אורי אריאל: אתם רואים, אני לא רוצה להאריך כי תכף אני אענה על השאלות, כולל השאלה לגבי התקציב ליו"ש.

אורי אריאל: אני אעצור לרגע אני אומר לכם מה חסר.

אורי אריאל: חסר לנו היום סדר גודל של 250 מיליוני שקלים, שכוללים בתוכם: 100 מיליון שקל לחידוש תשתיות בישוב הוותיק, שאין לנו אותם.

אורי אריאל: זה דבר שהממשלה בזמנו החליטה ואחרי זה החליטה לעצור.

אורי אריאל: יש לנו חוסר בקנ"ט, קרן נזקי טבע, של 50 מיליון שקלים.

אורי אריאל: יש לנו חוסרים בתחום ההדברה הביולוגית, שאנחנו מאוד רוצים ללכת אליה כדי לשפר גם את טיב המזון ואת טעמו.

אורי אריאל: לא חייבים לאכול פירות מרוססים, גם אם הם עומדים בתקן.

אורי אריאל: שלא תהיה אי הבנה, הם עומדים בתקן האירופאי הכי מחמיר.

אורי אריאל: עדיין, יש היום שיטות חדשות משדה אליהו ומקומות אחרים שעושים עבודה מצוינת.

אורי אריאל: חסר לנו לפחות 50 מיליוני שקלים לתקנות של השקעות הון בחקלאות.

<צביקה כהן: בין 50 ל-100 מיליון.

אורי אריאל: צביקה צודק.

אורי אריאל: בין 100 ל-0 יש 100 מיליון מספרים שלמים.

אורי אריאל: אם מישהו יגיד חסר לכם 100 אז תקבלו 2, אז אני אומר: תודה רבה, אבל אין הקומץ משביע את הארי.

אורי אריאל: אם זה יהיה 40, זה משהו, ואם זה יהיה 80 ואם זה יהיה 100 זה נהדר.

אורי אריאל: יש בקשות מאושרות.

אורי אריאל: אנשים כבר ביקשו, נבדקו ואמרו להם שהם עומדים בכל הסטנדרטים, רק שאין כסף.

אורי אריאל: האוצר אומר: תעשו את סדר העדיפויות שלכם.

אורי אריאל: אני אגיד על זה מילה.

אורי אריאל: התקציב של משרד החקלאות גדל השנה לעומת שנה שעברה.

אורי אריאל: הגמישות ירדה.

אורי אריאל: למה?

אורי אריאל: כי כשאתה מקבל 50 מיליון שקלים ל"ברצלוזיס" שהיא במחלה בצאן וצריך לטפל בה כי היא מסוכנת גם לבני אדם ברמה מסוימת, אז זה לא היה לנו.

אורי אריאל: אין לנו שום גמישות שם.

אורי אריאל: נניח שנעלמה המחלה, אז נבוא לאוצר נבקש ונדון.

אורי אריאל: זה לא שאנחנו לא יכולים לעשות עם זה משהו אחר.

אורי אריאל: כולם מבינים שצריך להשקיע בחקלאות, הרי זה לא ילך מעצמו.

אורי אריאל: ודאי שבכל הדברים שאני מדבר יש עדיפות לפריפריה.

אורי אריאל: צריך בגדול לרשום את זה.

אורי אריאל: היינו בערבה אורחים של איל בלום ושל ראש המועצה אודי גת ושל התנועות.

אורי אריאל: מה להגיד?

אורי אריאל: מישהו לא מבין שבערבה צריך לעזור?

אורי אריאל: המדינה צריכה לעזור.

אורי אריאל: צריך לעזור וכאשר לצביקה כהן אין כסף בקופה, הוא רושם לפניו את הבקשות.

אורי אריאל: זה יוצר אשליה כאילו יש משהו אבל אין לנו כרגע.

אורי אריאל: יש הרבה דברים נוספים שכולם ברמה של כמה מיליוני שקלים, שאנחנו עושים מאמץ בתוך המשרד לגרד קצת מזה וקצת מזה ולתת.

אורי אריאל: זה חוסר ברור במשרד.

אורי אריאל: גם אם זה לא יהיה 100 מיליון שקלים לשיקום תשתיות ביישוב הוותיק, זה יהיה 49 .

אורי אריאל: בלי זה - כל אחד מבין את המשמעות.

אורי אריאל: אני חושב שהוועדה הזאת יכולה לסייע וטוב שתסייע בדיונים כדי להגיע לתקציב נכון ויותר טוב.

אורי אריאל: הכול כמובן צריך להיות מתואם עם האוצר.

אורי אריאל: השקף האחרון של ברכת התודה הוא השקף הכי חשוב כאן.

אורי אריאל: אני עונה לשאלות שעלו פה.

אורי אריאל: אני אתחיל עם יושב ראש הוועדה.

אורי אריאל: בקשר לתקציב ליהודה ושומרון.

אורי אריאל: התקציב הזה תחילתו, הולדתו, בדיון שהיה עוד עם שר האוצר הקודם יאיר לפיד לגבי חיזוק ההתיישבות ביהודה ושומרון, שזה חלק ידוע ומרכזי במדיניות הממשלה הקודמת והנוכחית.

אורי אריאל: הדברים אז לא הסתייעו, הלכו לבחירות וזה נגמר.

אורי אריאל: היתה החלטה שלא מומשה עקב הבחירות והיא ממומשת עכשיו.

אורי אריאל: צריך להגיד בצורה הכי ברורה, בעצם זאת תוספת גם למשרד.

אורי אריאל: למה?

אורי אריאל: כי המשרד נקרא משרד החקלאות ופיתוח הכפר.

אורי אריאל: לגבי פיתוח הכפר יש לנו תקציב לא גדול אבל יש לנו תקציב.

אורי אריאל: יש תקציב שהוא לא חקלאות נטו, הוא לפתח את היישוב.

אורי אריאל: למשל, לסדר לו דברים מסוימים כדי שתהיה יותר קליטה וכן הלאה וכן הלאה.

אורי אריאל: למשל, תכניות מתאר מסוימות.

אורי אריאל: למה התקציב שהגיע ליו"ש עוזר?

אורי אריאל: כי מי שקיבל מהתקציב המיוחד, לא מקבל מהתקציב הרגיל.

אורי אריאל: כלומר, לשאר הארץ השתחרר יותר תקציב.

אורי אריאל: זאת לא דרמה מי יודע מה.

אורי אריאל: זה הסיפור שלגביו שאלת וזאת התשובה.

איתן כבל: השאלה האם זה היה על חשבון?

אורי אריאל: לא, מאה אחוז.

אורי אריאל: אני אומר הפוך, זה גם שחרר כסף.

אורי אריאל: לא הרבה אבל שחרר כסף לתוך מדינת ישראל כי מי שקיבל ביו"ש לא יכול לבקש.

אורי אריאל: לכן הרווחנו פה פעמיים וטוב שכך.

יעקב פרי: האם אותו תקציב שניסית להסביר אותו באלגנטיות רבה, הגיע גם למקומות שאתם סבורים שהם צריכים לקבל תקציב של פיתוח הכפר שלא בקו הירוק?

אורי אריאל: לא.

אורי אריאל: אני אומר לך ביושר ובאופן הכי ברור שהתקציב הוגדר מראש ליהודה ושומרון.

עיסאווי פריג': אז למה אתה מחליף את השם?

אורי אריאל: אני כבר החלפתי פעם אחת את השם ומה שקרה מזה, חבל על הזמן.

אורי אריאל: על תחזיר אותי לשם.

אורי אריאל: תשאל את דב חנין מה יצא מזה.

עיסאווי פריג': שיהיה דוגרי.

אורי אריאל: בסדר, אני אשקול את זה.

אורי אריאל: זה בבירור ליהודה ושומרון.

אורי אריאל: זה בא מטעמים ידועים שלא מוסתרים פה.

אורי אריאל: איך אמר היושב ראש?

אורי אריאל: הוא רצה לדעת האם זה על חשבון והתשובה היא: לא.

אורי אריאל: להיפך, זה הוסיף קצת כסף לתוך מה שנקרא הקו הירוק.

איתן כבל: אפשר לקבל את הרשימה שקיבלו?

אורי אריאל: כן, אין שום בעיה.

אורי אריאל: המנכ"ל יעביר היום ליושב ראש הוועדה שיכול לעשות עם זה מה שהוא רוצה.

אורי אריאל: לגבי מחירי הפטם דיברנו.

אורי אריאל: לגבי התקציב דיברנו.

אורי אריאל: לשאלת דוד ביטן לגבי הביצים "הדפוקות" שמייבאים.

אורי אריאל: אני אבקש מנדב גלאון לתת תשובה קצרה.

איתן כבל: נדב, אני רוצה לחדד.

איתן כבל: אני מייבאים ביצים ממדינות שאוכלים בהן ביצים.

איתן כבל: דוד שואל איך יכול להיות שבמדינה מסוימת יש 40 מיליון ביצים, דווקא אלינו זה מגיע?

<נדב גלאון: אני מנהל השירותים הווטרינרים.

<נדב גלאון: הספרדים שמייצאים גם לישראל מייצאים למדינות רבות וגם במדינות אחרות מצאו סלמונלה.

<נדב גלאון: גם באנגליה היה אירוע לפני כמה שנים.

<נדב גלאון: בעקבות התפרצות שהיתה בסתיו האחרון בבני אדם, משרד הבריאות יחד עם משרד החקלאות התחילו סקר מקיף, הרבה יותר מעמיק ממה שעושים בדרך-כלל.

<נדב גלאון: הבעיה עם מחלת הסלמונלה היא שצריך לבדוק כמות אדירה של ביצים כדי למצוא ביצה נגועה.

<נדב גלאון: זאת מחלה חמקמקה.

איתן כבל: סליחה.

איתן כבל: כל מה שאמרת קראתי בעיתון ואפילו מבין לבד.

איתן כבל: אני שואל אחרת.

איתן כבל: האם בספרד, שממנה אנחנו לוקחים, האם יש שם את המחלה בביצים שלהם?

איתן כבל: אם כן, אז למה קונים מהם?

<נדב גלאון: כשאומרים שיש את המחלה, זה רק כשמוצאים אותה.

<נדב גלאון: ספרד מייצאת כל הזמן ביצים וספרד חופשיה מהמחלה.

<נדב גלאון: מעת לעת החיידק הזה יודע להיכנס ללולים שנחשבו כחופשיים ולשם כך מחפשים.

<נדב גלאון: כשמחפשים עוצרים.

<נדב גלאון: החכמה היא להכיל את האירוע.

<נדב גלאון: מעת לעת יש אירוע.

דוד ביטן: מה קורה עם אוקראינה?

<נדב גלאון: באוקראינה היתה חוה אחת שאושרה על-ידי מדינת ישראל.

<נדב גלאון: לחווה הזאת יש תכנית מצוינת לשליטה בסלמונלה.

<נדב גלאון: כמו בספרד, גם באוקראינה, גם בישראל, מעת לעת החיידק הזה יכול לחדור.

<נדב גלאון: מצאנו אותו גם בפטם ישראלי.

דוד ביטן: אבל באוקראינה לא מחסנים.

<נדב גלאון: יש איזו טעות שהועברה בתקשורת לגבי חשיבותו של החיסון.

<נדב גלאון: כתפישת בריאות, כשאפשר לבער מחלה וליצור מצב של חופשיות, זה תמיד עדיף על חיסון.

אורי אריאל: אנחנו פועלים לפתוח ארצות נוספות.

נורית קורן: אולי אם היינו מגדילים את המכסות אז לא היינו מייבאים אלא רק בחגים?

אורי אריאל: המציאות היא שהמכסות המחולקות היום בתחום הביצים הן בסדר ונעשות בתיאום עם מועצת הלול ועם החקלאים.

אורי אריאל: יש לנו שני אירועים גדולים, אחד זה חגי תשרי והדבר השני זה פסח ואז צריך המון.

אורי אריאל: אי-אפשר לבנות את כל השוק לאורך השנה בגלל הפיק הזה שעף למעלה.

נורית קורן: אני לא מדברת על הפיקים.

אורי אריאל: אין לנו רצון לייבוא, שיהיה ברור.

אורי אריאל: מה שאפשר לייצר בארץ ייצרו בארץ.

אורי אריאל: אני אגיד לכם בצורה הרי ברורה שנתתי הנחיה שכל יבוא משמן לפסח, ביצים ועוד, הכול עובר אישור אישי של המנכ"ל ואחרי זה אישור אישי שלי.

איתן ברושי: אורי, שר האוצר מקבל ממך אישורים?

איתן כבל: איתן, זה לא הוגן.

איתן כבל: יש רשימה, אני אתן לך לדבר.

אורי אריאל: יש ועדה שמורכבת מנציגי משרד חקלאות, כלכלה ואוצר שבסמכותם לאשר.

אורי אריאל: אני אמרתי והודעתי שלא מאשרים שום יבוא.

איתן כבל: אדוני השר, סליחה שאני קוטע אותך.

איתן כבל: אני לא פותח עכשיו את הדיון של הביצים כי קיימנו פה דיונים אל תוך הלילה.

איתן כבל: קיימנו דיון רחב ומעמיק.

איתן כבל: חשוב לי שאדוני יתייחס לשאלה שאין לנו מענה לגביה.

איתן כבל: דיברנו על יישובי גדר, תיחמנו אותם, מה שנקרא 7ג.

אורי אריאל: אני רק אומר אנחנו פותחים עוד מדינות לייבוא, כך שלא נהיה תלויים לא בספרד ולא במדינה אחרת.

אורי אריאל: כרגע על הפרק עומדת תורכיה ואנחנו מקווים שנגיע איתם לסיכום ונביא משם.

יעקב פרי: מהדיון שהיה פה על המכסות, אני מבין שהמגמה היא להקטין את היבוא.

<שלמה בן אליהו: צריך לזכור שבתקופת הפיקים - - -

אורי אריאל: הודעתי לפני שתי דקות ואני חוזר ומודיע שכל דבר שנוכל לייצר בארץ במחירים סבירים, לא יהיה ייבוא.

אורי אריאל: צריך אישור אישי של המנכ"ל ושלי לייבא.

אורי אריאל: לא יהיה יבוא.

אורי אריאל: אם יהיה צורך, אם לא יהיו ביצים אז נייבא ביצים.

אורי אריאל: לגבי יישובי הגדר.

אורי אריאל: אנחנו בשיח מול משרד המשפטים.

אורי אריאל: כרגע לא מאשרים לנו את ההחרגה הזאת.

איתן כבל: אני רוצה להבהיר.

איתן כבל: בעניין 7ג אני חושב שהיתה התלכדות מקיר לקיר.

איתן כבל: 7ג מדבר על בנים ממשיכים ביישובי הגדר.

איתן כבל: בכללים הקיימים, אם הם רוצים לקחת את המכסות שלהם - - -

אורי אריאל: אין להם כסף לקנת את הלול החדש.

איתן כבל: בדיוק.

איתן כבל: הלול החדש הוא כבר בכללים החדשים.

דוד ביטן: זה ברור, מה הסיפור הגדול?

איתן כבל: נכון.

איתן כבל: תן להסביר לאנשים שצופים בנו.

איתן כבל: צריך להוסיף אותם למכסה.

איתן כבל: הם ביקשו להוסיף קבוצה קטנה על המכסה של ההורים שלהם לפרק זמן.

איתן כבל: מדובר בפרק זמן מאוד מוגבל.

איתן כבל: חיפשנו את כל הדרכים כדי שזאת לא תהיה הוראה שתכלול את כולם.

איתן כבל: ניסינו להיות יצירתיים והסיכום הוא שבסופו של תהליך נחדד את זה למה אנחנו קוראים יישובי גדר.

איתן כבל: מדובר בקבוצה מאוד קטנה.

דוד ביטן: הטענה של משרד המשפטים היא שצריך החלטת ממשלה.

איתן כבל: אז הסכמנו להביא את זה לממשלה, כדי שהיא תגדיר מחדש את יישובי הגדר, כפי שקרה בעבר, לאותם חקלאים.

איתן כבל: לצערי אני רוצה לומר, שלמרות שביצענו את כל הפעולות כולל העברה למשרד החקלאות, נודע לי על-ידי אורי, שיש התנגדות של משרד המשפטים.

איתן כבל: אני רק רוצה שנדע.

איתן כבל: ביקשתי ואני לא מתכוון לוותר על זה.

איתן כבל: אני לא אפעיל את 7ג עד שראש הממשלה יקבל את ההחלטה הזאת.

איתן כבל: הוועדה פה, אני לא מסכים שהוועדה תיקח על עצמה - - -

דוד ביטן: אז מה עם משרד המשפטים מתנגד?

דוד ביטן: אז שיתנגדו, זה יעבור בממשלה.

אורי אריאל: קל לי מאוד להגיד משהו על משרד המשפטים כי הם לא פה.

<שרון רוברטס: אנחנו פה.

אורי אריאל: אנחנו כרגע מדברים איתם.

אורי אריאל: אם נגיע איתם להבנה תוך שבועיים שלושה ולא נצליח למצוא משהו יצירתי – אתם מוזמנים לעזור בזה.

אורי אריאל: עוד פעם, אנחנו ביחד ואין לנו חילוקי דעות.

אורי אריאל: אנחנו נביא את זה גם לממשלה.

דוד ביטן: משרד המשפטים טען שהדרך המשפטית הנכונה לעשות את זה, זה תיקון להחלטת הממשלה ולהכניס את העניין הזה.

דוד ביטן: מה פתאום הם שינו את דעתם?

דוד ביטן: היה שם נציג של משרד המשפטים.

<שרון רוברטס: אני רוצה לחדד.

<שרון רוברטס: אנחנו באמת בהידברות והתייעצות ואין כרגע איזו עמדה סגורה, כפי שאמר השר.

<שרון רוברטס: הקושי המשפטי הוא, שברגע שהכוונה של תקנה 7ג היתה לתת העלאה למגדלים שעומדים בתנאים של רישוי עסקים וצער בעלי חיים, וזאת לאור הרפורמה שמשרד החקלאות מקדם במקביל בנושא של רווחת מטילות.

<שרון רוברטס: עכשיו רצו להוסיף לצד ההעלאה הזאת גם ההעלאה רק ליישובי הגדר.

<שרון רוברטס: יש קושי לנוכח התכלית הזאת שיישובי הגדר לא עומדים בתנאים האלה, לקדם את שתי ההטבות האלה במקביל.

<שרון רוברטס: צריך לחשוב על דרכים אחרות לעשות את זה.

<שרון רוברטס: אנחנו עדיין עומדים על כך שכשעושים איזו עדיפות - - -

דוד ביטן: לא הבנתי מה את אומרת.

דוד ביטן: לא אמרת כלום.

איתן כבל: גברתי, סליחה.

איתן כבל: אני מודיע את הדבר הבא: ביקשתי ישיבה ואנחנו מתכנסים בדחיפות.

איתן כבל: דוד, למענה לא ניתן את המענה פה.

איתן כבל: היה חשוב לשמוע שהשר יעשה כל מאמץ לתמוך בכל המהלכים.

איתן כבל: אנחנו ניאבק למען זה בכל כוחנו ולא נוותר.

איתן כבל: אם יש יצירתיות במשרד המשפטים לעניין, תבורכו.

איתן כבל: אנחנו לא נגד יצירתיות, העיקר שהקבוצה הקטנה והמסכנה הזאת – באמת, זה לקחת את כל הסיפור הזה - - -

דוד ביטן: אחרת הם יעזבו את יישובי הגדר.

דוד ביטן: זה מה שאתם רוצים?

חיים ילין: אני מבקש ממך להסתכל על החלטות ממשלה כי יש לנו את זה גם בעוטף עזה.

חיים ילין: 7 ק"מ ו-9 ק"מ, והשר רשאי להחריג אותם ולא צריך השלכות רוחב על כל מדינות ישראל.

איתן כבל: חברים, אני שמח שאתם נותנים להם רעיונות.

איתן כבל: העניין הזה סגרתי אותו.

אורי אריאל: לגבי השאלות שנשאלו על-ידי חברי הכנסת חיים ילין, יעקב פרי ואחרים לגבי פער התיווך.

אורי אריאל: אנחנו מסכימים עם חברי הוועדה, עם החקלאים ועם אחרים, שפערי התיווך הם בלתי סבירים.

אורי אריאל: במציאות שבה חקלאי מקבל פחות ממה שעלה לו לגדל.

אורי אריאל: הוא עוד לא מרוויח, הוא מקבל פחות ממה שהוא שילם כדי לגדל את העגבנייה.

אורי אריאל: בסוף אשתו הולכת לסופר וקונה את זה בפי 10 ממה שהוא קיבל, זה בלתי מתקבל על הדעת.

אורי אריאל: חשבנו לעשות חוק שמטפל בפערי התיווך ולא עלה בידנו עם משרדי הממשלה הנוגעים בדבר, קרי, כלכלה, אוצר ומשפטים.

אורי אריאל: אנחנו נמצאים היום במציאות שבה אנחנו בוחנים את האפשרות להחליט שהמוצרים הללו, קרי, פירות וירקות מסוימים כמו עגבנייה, בצל ופלפל יהיו בגדר מוצרי יסוד.

אורי אריאל: לא מדובר על אננס, אנונה וכדומה.

אורי אריאל: מוצרי היסוד הם תחת פיקוח.

אורי אריאל: דא עקא, שאז צריך לפקח ואז יש שאלה מי יפקח?

אורי אריאל: כמה תקנים צריך ועוד.

אורי אריאל: זה לא דבר פשוט אבל בסוף צריך לתת איזו תשובה כך או אחרת.

אורי אריאל: לכן, בזמנו התנגדנו להצעה שהביא חבר הכנסת ילין עם עוד חברים, כי הבנו שאנחנו לא נעבור את משרד המשפטים והאחרים.

אורי אריאל: אנחנו חושבים שיש לנו דבר יותר מהיר, יותר טוב ויותר טוב ליישום.

אורי אריאל: אני מקווה מאוד שזה יצליח.

אורי אריאל: אני מוכן לדווח לוועדה וליושב ראש הוועדה בעוד כחודש איפה אנחנו עומדים.

אורי אריאל: ככל שחברי הוועדה ויושב ראש הוועדה יירתמו לזה, יהיה טוב.

אורי אריאל: לגבי מכסות הביצים לגביהן שאלה חברת הכנסת זנדברג כבר דיברנו.

אורי אריאל: דיברנו גם על הרפורמה, פערי התיווך ויוקר המחייה.

אורי אריאל: לגבי צער בעלי חיים.

אורי אריאל: נמצא פה נדב והוא יוכל להרחיב.

איתן כבל: אין לנו הרבה זמן.

אורי אריאל: אחרי שבדקתי, וגם אמרו זאת חלק מחברי הכנסת ואני אסתמך עליהם.

אורי אריאל: אין שר שעשה כה רבות בנושא צער בעלי חיים וזה לא מספיק.

אורי אריאל: זה לא מספיק כי יש פיגור מאוד גדול.

אורי אריאל: אתה מנסה לכנס אבל זה לא הולך ביום אחד.

אורי אריאל: אין שר שדיבר על לא להביא עגלים מאוסטרליה ונעשה בשר קפוא.

אורי אריאל: אין מישהו שהביא את נושא המצלמות.

אורי אריאל: נכון, זה הודות לחלק מחברי הכנסת שמתעניינים בנושא, וביניהם יושב ראש הוועדה שמשגע את כל הבית הזה ואת כל הוועדה ובצדק.

אורי אריאל: אני אומר "משגע" במירכאות.

אורי אריאל: ישנם כבר חברי כנסת נוספים כמו איציק שמולי, תמר זנדברג, דב חנין.

נורית קורן: גם בימין, לא לקפח אותי.

אורי אריאל: חברת הכנסת קורן, חברת הכנסת השכל.

אורי אריאל: אני לא אמנה את כולם.

אורי אריאל: הפעם הראשונה שהמשרד והשר ישבו עם כל הארגונים היתה בתקופתי.

אורי אריאל: ישבתי איתם לפני חמישה חודשים ואמרתי להם שכל חצי שנה תהיה ישיבה תקופתית.

אורי אריאל: לא צריך לבקש ולא צריך להתחנן.

אורי אריאל: כל מי שרוצה בא ואנחנו לא מדקדקים.

אורי אריאל: באים מצער בלי חיים חתולים מחדרה וגם צער בעלי חיים כלבים מחדרה.

אורי אריאל: אין בעיה, כל מי שרוצה מוזמן.

אורי אריאל: אנחנו שומעים ואנחנו עונים.

אורי אריאל: אני חושב ששיתוף הפעולה בעניין הזה הוא טוב, למרות שאנחנו חוטפים מהם וזה בסדר גמור.

אורי אריאל: אמרתי שיש מה לשפר ואנחנו משתפרים בכל התחומים.

אורי אריאל: אני לא אמנה עכשיו תחום תחום, דיברנו על חלק מהדברים.

אורי אריאל: צער בעלי החיים הגדול באמת הוא בתחום התעשייה, הגידול והחקלאות והוא לא בבית.

תמר זנדברג: מה עם תקנות עיקור סירוס?

תמר זנדברג: הם עברו בוועדת החינוך והן ממתינות אצלכם במשרד.

<אפרת אביאני: אני היועצת המשפטית של משרד החקלאות ופיתוח הכפר.

<אפרת אביאני: הסיכום היה עם חבר הכנסת כבל, שהגיש הצעת חוק פרטית בנושא הזה, שאנחנו נתקן את סעיף הסמכות להתקין תקנות בחוק צער בעלי חיים.

<אפרת אביאני: באמת הסעיף תוקן והוכנה טיוטה של תקנות.

<אפרת אביאני: זה נמצא בוועדת חינוך.

<אפרת אביאני: ב ימים האחרונים מונתה ועדה לבחינת הנושא.

<אפרת אביאני: ברגע שהוועדה תסיים - - -

דב חנין: התשובה לא ברורה.

דב חנין: יש תקנות, יש ועדה?

<אפרת אביאני: יש טיוטה של תקנות.

אורי אריאל: מתי הוועדה מסיימת?

<אפרת אביאני: מבחינתנו הוועדה יכולה לסיים את העבודה בתוך זמן קצר.

איתן כבל: תוך כמה זמן?

אורי אריאל: המנכ"ל אומר לי 60 יום.

אורי אריאל: היום 27.2.

אורי אריאל: תרשמו עד 27.3.

נורית קורן: זה הרבה זמן.

אורי אריאל: אנחנו ננסה לקצר.

איתן כבל: אנחנו נבקש ארכה לישיבה.

איתן כבל: אני רוצה הבהרה לשתי נקודות כדי שנצא מפה עם איזו בשורה.

איתן כבל: בחדר הזה המשק המשפחתי הוא אחד הנושאים היותר חשובים והיותר דרמטיים וזה מכל סיעות הבית.

איתן כבל: אנחנו יודעים להתאחד סביבו.

איתן כבל: התחושה היא שהוא הולך ונגמר.

איתן כבל: אני גם אומר לך, גברתי, שעד סוף המושב אנחנו נשתדל לעשות דיון סביב הנושא של המשק המשפחתי ומקומו בחקלאות הישראלית.

איתן כבל: דבר שני, התייחסות בקצרה.

איתן כבל: המעבר מתמיכות עקיפות לתמיכות ישירות זאת כותרת גדולה מאוד וצריך להבין מה המשמעות של זה.

אורי אריאל: אני אתייחס.

אורי אריאל: אני רוצה לבקש מיושב ראש הוועדה שנקיים סיור של כמה שעות כדי שנראה כמה דברים.

אורי אריאל: ניגע גם במשק המושבי ובעוד דברים.

אורי אריאל: תקבע זמן ואני אגיע.

אורי אריאל: לגבי המשק המשפחתי, המושבי והמושבות.

אורי אריאל: אתם ראיתם באחד השקפים שהמשרד רואה חשובות בשמירה על המשק המשפחתי כעוגן התיישבותי בדגש על הפריפריה.

אורי אריאל: זה תמיד נכון.

אורי אריאל: תמיד הפריפריה אמורה לקבל יותר.

אורי אריאל: אצלנו היא יותר חשובה ממרכז הארץ.

אורי אריאל: אתם רואים כמה דוגמאות, זה לא כל הדברים.

אורי אריאל: יש שם תמיכה בחקלאים בערבה.

אורי אריאל: זה אירוע גדול.

אורי אריאל: שיעבדנו חלק מתקציב המשרד לטובת המשק המשפחתי בערבה, גם בגלל שהוא משפחתי וגם בגלל שהוא בערבה.

אורי אריאל: אתם רואים את התמיכה בעוטף עזה בגלל מה שהיה שם.

אורי אריאל: אני חושב שעזרנו שם למושבים.

אורי אריאל: אני מדבר כרגע על הקטע של משרד החקלאות, כי יש עוד משרדים בהחלטה.

אורי אריאל: בענף החלב אנחנו מממשיכים עם ההסדר הידוע ואנחנו נצא בזמן הקרוב עם החלטה לגבי הכמות והקול קורא.

אורי אריאל: אותו דבר בשאר הדברים.

אורי אריאל: יש דברים נוספים שאנחנו רוצים.

אורי אריאל: הזכרתי קודם את חוק ההתיישבות שלא מופיע פה.

אורי אריאל: כל הצעה שתבוא מצד חברי הכנסת או מאחרים, תנועות ומושבים, נבחנת אצלנו תחת הכותרת:

אורי אריאל: המשרד רואה חשיבות בשמירה על המשק המשפחתי כעוגן התיישבותי.

אורי אריאל: אם יש הצעות, אנא העבירו.

איתן כבל: אני לא רוצה להרחיב בעניין הזה.

איתן כבל: כמו שאמרתי לך, זה נושא עוגן שאני רוצה להתייחס אליו.

<קריאה: החקלאות מתחסלת.

<קריאה: אנחנו שומעים סיפורים.

<קריאה: החקלאות נגמרת, אנחנו מתמוטטים.

<קריאה: יושבים לנו פה עלוקות על הצוואר, מוצצים את הדם לחקלאים, ואנחנו שומעים תכניות לעתיד.

אורי אריאל: הודעת המיסים מהעובדים הזרים היא לא עתיד, היא עבר.

אורי אריאל: תגיד את הכול, בבקשה.

איתן כבל: חברים יקרים.

איתן כבל: אף מאיתנו כאן לא חושב שהכול בחוץ דבש.

איתן כבל: בסדר?

איתן כבל: אנחנו מקבלים, דנים.

איתן כבל: כל מה שאני מנסה להבין מפה זה לא רק הצרות.

איתן כבל: בצרות אנחנו עוסקים בשוטף כמעט כל שבוע.

איתן כבל: אין שבוע שלא נמצא על שולחננו דיון בנושאים כאלה ואחרים.

איתן כבל: בשבועות האחרונים יש את הדבוראים, יש את הניקוז, יש את תקנות הדייג.

איתן כבל: יש רשימה ארוכה מאוד של נושאים שהם נושאי ליבה של החקלאות והחקלאים.

אורי אריאל: אני רוצה להגיד לגבי משהו שיוצר איזה באז.

אורי אריאל: הנושא של הורדת המיסים מהעובדים הזרים לא נגמר, כי הסתבר שצריך תיקון חקיקה.

אורי אריאל: האוצר לא הגיש את זה.

אורי אריאל: ביום שני היה שיח בין שר האוצר, יושב ראש ועדת הכספים, איתי, איתן ברושי ואחרים.

אורי אריאל: שר האוצר הנחה את אנשיו להגיש את זה לאלתר, קרי עכשיו.

אורי אריאל: אנחנו נעשה נוהל הכי מזורז בכנסת עם יו"ר ועדת כספים.

אורי אריאל: אם יהיה מצב ששילמו על ינואר ופברואר, יש הבטחה של שר האוצר שהכספים האלה יוחזרו רטרואקטיבית.

אורי אריאל: לגבי הערת חבר הכנסת טלב אבו עראר שמדבר איתי פעמים רבות.

אורי אריאל: אנחנו תומכים מאוד ורוצים מאוד.

אורי אריאל: אנחנו רואים בזה דבר משמעותי כי הוא מגיע להם.

אורי אריאל: פעם אחת כי זה צודק ופעם שנייה כי זה משנה את כללי המשחק.

אורי אריאל: יש חבר'ה צעירים שרוצים דירה.

אורי אריאל: אנחנו מנסים עם המנהל ליצור מצב של משווקים.

אורי אריאל: היה לנו ניסיון כזה אחד בחורא שכשל, עם ד"ר מוחמד אל נברי, ראש המועצה.

אורי אריאל: השיווק הזה נכשל.

אורי אריאל: פיצלנו את זה, שינינו בפנים את השיווק וגם זה לא הולך.

אורי אריאל: אנחנו עכשיו בודקים איך לעשות את זה.

טלב אבו עראר: אתה יודע, מכובדי השר, שעשרות אלפי בדואים כבר שלושה ימים מנותקים מהעולם?

אורי אריאל: אני יודע כי דיברו איתי וקיבלתי תמונות.

אורי אריאל: נושא הבדואים שהוא באחריותנו כרשות הוא נושא שלא אצליח להקיף אותו בדקה.

אורי אריאל: אני אומר לך שלגבי זוגות צעירים - - -

טלב אבו עראר: זה חלק מהעניין היום ולכן באתי.

איתן כבל: זה לא חלק מהדיון היום.

איתן כבל: היום זה חקלאות נטו.

איתן כבל: אם אדוני יפנה אלי נעשה דיון בנפרד.

איתן כבל: ברשותך, בנושא התמיכות הישירות אני מבקש לקבל מסמך כתוב בעניין הזה.

איתן כבל: מה התפישה ולאן זה הולך?

אורי אריאל: בסדר גמור.

אורי אריאל: איתן ברושי, בבקשה.

אורי אריאל: אחריו אבשלום וילן, חיים ילין ודובי אמיתי.

איתן ברושי: אדוני השר, יושב ראש הוועדה, חבריי.

איתן ברושי: אני חושב שגם אחרי המצגת ואחרי הסקירה המפורטת, ואני יודע את המאמצים, אין תשובות למשרד על מצב החקלאות והבטחת עתידה בנתונים שהוצגו פה.

איתן ברושי: לא בחזון שהוא מאוד חלקי ולא בתקציב שהוא חסר ולא בבירוקרטיה שגדלה.

איתן ברושי: לכן אני חושב שנדרש פה מהלך הרבה יותר דרמטי.

איתן ברושי: בראשו של המהלך הזה צריכה לעמוד ממשלת ישראל שתקבל החלטות עוגן רחבות מהחזון, שמבטיחות את עתיד החקלאות וההתיישבות לא פחות ממעמד הביטחון והחינוך.

איתן ברושי: פעם כולם היו חקלאים והחקלאים הקימו כפרים.

איתן ברושי: היום רק מיעוט עוסק בחקלאות אבל בלי הכפר לא יהיו חקלאים, אולי יהיו חוואים, מה שאף אחד פה לא רוצה.

איתן ברושי: לכן למשרד החקלאות והכפר יש לו יומרה ומשימה גדולה מזאת שהוצגה פה.

איתן ברושי: לצערי, גם אין לכם את הכלים והאמצעים להתמודד עם האתגרים והמשברים.

איתן ברושי: לכן הדיון על התקציב הוא גדול מזה שהוצג.

איתן ברושי: אני ביקשתי דיון כזה והשר יודע.

איתן ברושי: דבר שני.

איתן ברושי: אם הכפר לא יגדל ואם הוא לא יהיה חלק משמעותי, ולא פחות מ-10% מהאוכלוסייה בישראל, לא יהיה קיום לכפר ולהתיישבות.

איתן ברושי: אני פונה אליך כאיש מרכזי בבית היהודי.

איתן ברושי: אני רוצה שתעשה משבר קואליציוני על הבנייה בהתיישבות ולא על הבתים בחברות.

אורי אריאל: אתה רוצה להרחיב בזה רגע?

איתן ברושי: כן, אני רוצה.

איתן ברושי: עכשיו אני מדבר.

איתן ברושי: עכשיו אני אומר לך שאני יודע את המאמצים שלך ושל המנכ"ל ויש לכם נציגות במנהל, אבל אם משרד הממשלה ואם רשות מקרקעי ישראל ואתם שותפים בהיותכם בממשלה, כמו שאין לך אחריות ישירה על הבתים בחברון, יש לך אחריות יותר גדולה על ההתיישבות בנגב, בגליל ובהתיישבות כולה.

איתן ברושי: שמעתי שאתה מוכן להעביר את הפירוט על התקציבים.

איתן ברושי: יהיו תשתיות בקרית ארבע, לא יהיו תשתיות במקומות אחרים.

איתן ברושי: אני חושב שצריך לקחת 1.2 מיליארד של הקק"ל.

איתן ברושי: אתה יודע את זה, אני מדבר ואני כותב.

איתן ברושי: 100 מיליון מכספי הקק"ל להחזיר אותם מהאדמה שממנה הם באו.

איתן ברושי: הם באו מאדמת ההתיישבות.

איתן ברושי: הם באו בזכות ההשבחה שהחקלאים גרמו לה ולא יכול להיות שהתשתיות יישארו ברמה כל-כך נחותה.

איתן ברושי: לכן נוצר פה מצב שאתה בחזון לא מזכיר שטחים פתוחים וירוקים.

איתן ברושי: כלומר, כל ותמ"ל וכל פקיד יכול לקחת קרקעות מרמת יוחנן, מגוש זבולון ומכל הארץ, כאילו שמה שחסר למדינה זאת בנייה במרכז הארץ, עד כדי כך שאפילו את שדה דב ממהרים לסגור כי חסר בתל-אביב מגדלים.

איתן ברושי: לכן אני קורא למשרד החקלאות והכפר, קודם כל להביא החלטות ממשלה שיפסיקו להעמיד אותנו כשתדלנים כל שנה בפני פקידים משתנים ומתחלפים.

איתן ברושי: דבר נוסף.

איתן ברושי: אני חושב שהתקציב צריך להיות יותר גדול, יותר משמעותי ותפקידנו לעזור בזה.

איתן ברושי: אני רוצה לומר שמשבר הבנייה בהתיישבות לא נפתר למרות המאמצים.

איתן ברושי: אני מציע שהמשבר הממשלתי יהיה על דבר אמיתי, בנגב ובגליל ולא על בתים מיותרים בחברון.

אבשלום וילן: אני חושב שהדיון הזה הוא סופר חשוב אבל אין לו את מסגרת הזמן הדרושה.

איתן כבל: צודק.

אבשלום וילן: אנחנו סיכמנו על תכנית אסטרטגית.

אבשלום וילן: בפועל מה שקורה, אנחנו עוברים מחודשיים דיון על פטם ומה שאמרת שהמחירים ירדו אינו מדויק.

אבשלום וילן: בלשכה המרכזית לסטטיסטיקה, עדיין המחיר לצרכן ירד בלא יותר מ-3%.

אבשלום וילן: אנחנו הורדנו כבר קרוב ל-20%.

אבשלום וילן: ביום ראשון הממשלה החליטה החלטה על מים.

אבשלום וילן: המשמעות שלה, בטקסט שכתוב במסמך הזה בממשלה, שהולכים להלאים את כל מפעלי המים של החקלאים שנבנו במשך שלושה וארבעה דורות, ובעצם זאת תהיה מפלצת חדשה, מקורות, שהוא יהיה מונופול.

אבשלום וילן: בחברת החשמל מכניסים מתחרים קטנים ופה מאיידים את כל המתחרים הקטנים ומקימים מונופול אחד של מקורות.

אבשלום וילן: זה לא יעבור, אנחנו נשכב על הגדר ולא ניתן לזה יד.

אבשלום וילן: עבדנו על תכנית אסטרטגית.

אבשלום וילן: השר אמר שחסרים לו לפחות 100 מיליון שקלים שהם בליבה.

אבשלום וילן: מה זאת הדבר ביולוגית?

אבשלום וילן: זבוב הים התיכון.

אבשלום וילן: יש פרויקט מאוד גדול ומנקים את רוב הארץ.

אבשלום וילן: עכשיו תוקעים את זה בשל חוסר כסף.

אבשלום וילן: קרן נזקי טבע.

אבשלום וילן: אם אין מספיק כסף לקרן נזקי טבע, חקלאים מתאיידים.

אבשלום וילן: לכן אי-אפשר לדבר בסיסמאות.

אבשלום וילן: מוכרחים לבנות תכנית כוללת.

אבשלום וילן: מוכרחים להזרים כסף ישירות לא לפרויקטים חוץ תקציביים.

אבשלום וילן: מדברים על זה בלי סוף וזה לא קורה.

אבשלום וילן: כל הזמן מדברים בסיסמאות.

אבשלום וילן: חבר'ה, מוכרחים לבנות תכנית אמיתית, להתחיל לזוז.

אבשלום וילן: אנחנו נהיה פרטנרים גם אם נשלם מחירים כי מוכרחים להציל את העסק.

אבשלום וילן: תודה.

איתן כבל: חבר הכנסת אלעזר שטרן ואחריו דובי אמיתי.

אלעזר שטרן: אני מצטרף למה שאמר אבו לגבי המצב בחקלאות.

אלעזר שטרן: כמי שפוגש חקלאים כמעט כל שבוע, אני חושב שהנושא הזה דורש דיון הרבה יותר רחב.

אלעזר שטרן: אני חושב שלשר הזה יש בעיה להתעסק עם כל הדברים שהוא צריך להתעסק בהם.

אלעזר שטרן: אני ראיתי שהגרעינים התורניים כשהם היו במשרד השיכון קראו להם שיקום שכונות.

אלעזר שטרן: כשהם עברו למשרד החקלאות קוראים להם "מנהלת גרעינים".

אלעזר שטרן: אני חושב שיחד עם זה, השר לקח איתו את הטיפול במפוני גוש קטיף.

אלעזר שטרן: אני מכיר את הבעיה שם.

אלעזר שטרן: להבדיל ממה שהוא העליל עלי, השר המסית הזה - - -

איתן כבל: לא, לא.

איתן כבל: בבקשה, אל תביא את הדברים מבחוץ לפה.

אלעזר שטרן: בסדר.

אלעזר שטרן: כיוון שגם המנהלת היא תחת השר, אני חושב שהאינטרס שיש לו, הוא משהו כמו שאנחנו אומרים על המדינות הערביות: שימור תופעת הפליטים הפלסטינים, להבדיל.

אלעזר שטרן: אני חושב שלשר יש עניין שהמפונים יישארו לא בבתיהם כדי שהוא יוכל לחגוג על הדם של ההתנתקות.

אלעזר שטרן: השאלה שלי: נוכח האתגרים האלה של משרד החקלאות, כל הפרויקטים שהוא אוסף אליו, המגזרים של שירות לאומי, של התנתקות, האם הם באמת לא מפריעים בסוף לטפל באתגרים?

איתן כבל: אני רוצה לחדד נקודה אחת.

איתן כבל: גברתי מנהלת הוועדה, ואני אומר את זה גם למשרד.

איתן כבל: עד יום ראשון אני אוציא חידוד לשאלות של מה אני רוצה ומה אני מצפה.

איתן כבל: אין לנו זמן לעסוק בכל השאלות.

איתן כבל: אני רוצה לקיים דיון מעמיק מאוד בשאלות האלה.

איתן כבל: אני אציג נקודות ואני רוצה התייחסויות ענייניות לשאלות ולא חסר.

איתן כבל: נהייתם אימפריה, זה לא סוד.

איתן כבל: אנחנו רוצים לקבל את ההתייחסות העניינית.

דב חנין: הבעיה היא שהאימפריה מתעסקת רק בשטחים החדשים.

איתן כבל: פתחתי בזה.

<לאה ורון: הישיבה עם השר היא ישיבת דיווח בהתאם לתקנון הכנסת.

<לאה ורון: התקנון גם מכתיב דיווח על פעולות משרדו, על תכניות העבודה של המשרד ואופן ביצוע התקציב, דהיינו, ניצול התקציב ב-2015 ועוד.

איתן כבל: ההערה אמרה הרבה ואני מבקש ממשרד החקלאות לקחת את זה לתשומת לבם.

<דובי אמיתי: אדוני היושב ראש, כבוד השר, אדוני מנכ"ל משרד החקלאות.

<דובי אמיתי: לא מתחברים לי הדברים כשאני מסתכל על המצב החקלאות.

<דובי אמיתי: חלה ירידה במשמרת שלה במספר המשקים המשפחתיים.

<דובי אמיתי: תחום החקלאות סובל תחת מתקפה רגולטיבית מכל הכיוונים וזה פשוט בלתי אפשרי.

<דובי אמיתי: התמיכה יורדת.

<דובי אמיתי: בהשוואה ל-OECD אנחנו מכירים את המספרים.

<דובי אמיתי: הרווחיות בענף נשחקת.

<דובי אמיתי: ראיתי את המצגת, אדוני השר, ואני מוכן לחתום על המצגת ואני מוכן גם לעזור ולעשות כל דבר על-מנת להגדיל את התקציב כי חסר כסף.

<דובי אמיתי: את זה אני גם יודע ואני חייב להיות הוגן.

<דובי אמיתי: אגב, יש במשרד צוות נפלא של פקידים ומנהלים שכיף לעבוד איתם.

<דובי אמיתי: אבל יש פרדוקס.

<דובי אמיתי: היית בישיבת ממשלה והצגת לראש הממשלה, בין היתר, את מה שתיארת כרגע.

<דובי אמיתי: זאת היתה הצגה מופלאה ואפשר גם לצטט מהדברים של ראש הממשלה שהדגיש עד כמה החקלאות הישראלית מובילה בעולם טכנולוגית, ממנפת את היחסים עם מדינות אפריקה, אסיה, אמריקה הלטינית.

<דובי אמיתי: <היו"ר איתן כבל>

<דובי אמיתי: מצד שני, המצב שאני מתאר זאת שחיקה של החקלאים.

<דובי אמיתי: החקלאים לא נמצאים שם.

<דובי אמיתי: אם נמשיך בקצב הזה, לא תהיה לנו את האופציה גם לשפר את הטכנולוגיה ולהיות השגריר הטוב ביותר.

<דובי אמיתי: ישבת בממשלה בישיבה האחרונה.

<דובי אמיתי: נעשה שם דבר איום ונורא.

<דובי אמיתי: התקבלה החלטה בחוק המים להלאים מפעלים של מאות מיליונים של החקלאים.

<דובי אמיתי: במו ידיך הצבעת על הדבר הזה.

<דובי אמיתי: אמרת בישיבה שיש לך איזה סידור עם אגף התקציבים.

אורי אריאל: תודה, אני אסביר.

איתן כבל: אני מבקש שגם החומר בעניין הזה יועבר אלינו.

איתן כבל: זאת פעם ראשונה שאנחנו שומעים על-כך.

<דובי אמיתי: לקחת מפעל ציוני חקלאי בכל רחבי הארץ, תחרות אל מונופול ריכוזי של חברת מקורות ומלאימים את זה.

<דובי אמיתי: לגבי פערי התיווך.

<דובי אמיתי: פערי התיווך זאת הרעה החולה של המשק הישראלי.

<דובי אמיתי: זה גורם לריכוזיות.

<דובי אמיתי: אנחנו הגשנו מספיק הצעות.

איתן כבל: חיים ילין ואחריו חבר הכנסת מקלב.

<לאה ורון: המסמך שלכם יועבר במייל לכל חברי הוועדה.

חיים ילין: מה שחסר לי , כבוד השר, זאת התפישה האסטרטגית לטווח ארוך של משרד החקלאות.

חיים ילין: זה נכון שאנחנו תמיד אומרים שאם 10% או 15% מהזמן יש לך את האפשרות לדון על האסטרטגיה לטווח ארוך, אז זה ענק.

חיים ילין: כולנו יודעים מה זה המשאב הניהולי הזה.

חיים ילין: מאוד בעייתי לדון באסטרטגיה לטווח ארוך כאשר אנחנו רואים איך המשק החקלאי הולך ומתכווץ מבחינת כמות המגדלים והאנשים שמחוברים לאדמה.

חיים ילין: לדעתי, זה אחד הדברים שאני מצפה לראות.

חיים ילין: לגבי פערי התיווך.

חיים ילין: למה הצעתי את החוק?

חיים ילין: אם אפשר תקנה אז שתהיה תקנה, לא משנה.

חיים ילין: אבל לא יכול להיות שרמי לוי או כל אחד אחד, פעם אחת הוא מוריד את העוף לשקל ופעם שנייה הוא מעלה אותו ל-25 שקלים ומי שמשלם את המחיר זה החקלאים.

חיים ילין: זה לא יכול להיות, אין מי שיגן עליהם.

חיים ילין: לא יכול להיות מצב כזה ולכן פערי התיווך, מעבר להורדת מחיר העלות של הדברים האלה לאזרח, יש לו גם משמעות.

חיים ילין: אם תפקח על הבסיס ותצליח בתקנה – אף אחד לא רוצה לחוקק.

חיים ילין: הנושא של קרקע, מים וחקלאים מחייב התייחסות בתכנית האסטרטגית.

חיים ילין: אני רוצה להתייחס לדיון העקרוני שחייב להתקיים בטווח הקצר ולא בטווח הארוך.

חיים ילין: כשכדאי לנו אנחנו משווים ל-OECD וכשלא כדאי לנו, אנחנו משווים למקומות אחרים.

חיים ילין: אבל אם אנחנו רוצים להיות בשוק של יבוא וייצוא ולשתף פעולה עם ה-OECD, אנחנו גם חייבים להתאים את עצמנו ואת המבנה הארגוני לשם.

חיים ילין: הדיון העיקרי הוא בשאלה: האם אנחנו רוצים לעבור לסובסידיה ישירה או לא ומה המשמעות מבחינת המועצות, או כל הדרך הזה שנמצא בין החקלאי ובין משרד החקלאות.

חיים ילין: ברור לחלוטין שבסובסידיה ישירה המשרד מדבר ישירות מול החקלאי ואין מתווכים באמצע של מועצות.

חיים ילין: מה המשמעות של הדבר הזה?

חיים ילין: זה טוב?

חיים ילין: זה לא טוב?

חיים ילין: אני לא מכיר את ההשלכות.

חיים ילין: אני יכול להגיד לכם שחצי מהחקלאים רוצים את המועצות וחצי לא.

חיים ילין: האמת כנראה נמצאת באיזה מקום וצריך לדון בזה.

חיים ילין: הנושא האחרון הוא מס מעסיקים.

חיים ילין: זה תקוע וזה מזומנים.

חיים ילין: זה יכול לתת חמצן מיידי לחקלאים.

חיים ילין: אני מבקש דבר אחד: בגלל שבהחלטה 2017 שהעבירו בספטמבר 2014 יש הנחה של מס מעסיקים לתושבי עוטף עזה, לחקלאים שנמצאים שם.

חיים ילין: אם יבטלו את זה, ייווצר מצב של מקור בתוך האוצר של 40 מיליון שקלים.

<קריאה: 30.

חיים ילין: אז 30.

חיים ילין: לקחת את ה-30 מיליון שקלים ולהמיר אותם ממס מעסיקים לתשתיות חקלאיות בעוטף עזה.

חיים ילין: נרוויח פעמים.

חיים ילין: זה יכול להיות לנושא הלולים, גם לכל מה שאתה רוצה לקדם, שזה יהיה בתוך עוטף עזה.

חיים ילין: דבר אחרון.

חיים ילין: אורי, אני אומר לך את זה כידיד.

חיים ילין: ברגע שאני רואה 60 מיליון שקלים לאיו"ש – אין לי בעיה עם 60 מיליון שקלים לאיו"ש, אם זה הולך נטו לחקלאות.

אורי אריאל: זה לא 60, זה יותר.

חיים ילין: ה"קול קורא" דיבר על 60 מיליון שקלים.

חיים ילין: אם אני זוכר נכון, 60 או 65 מיליון שקלים על מבני ציבור.

חיים ילין: אני לא זוכר, אבל הכול היה על בינוי ושום דבר לחקלאות.

חיים ילין: למה אני אומר את זה?

חיים ילין: כי כשהחקלאות נמצאת במצוקה, אז פיתוח הכפר צריך לשבת קצת בצד.

חיים ילין: אם תגיד לי שרוצים לפתח כרמים בעופרה, אני אהיה הראשון שיתמוך בזה כי זאת חקלאות.

חיים ילין: דרך, כדאי שלא תסתבך בכשרות של אותו יין שלא מבושל, כי זה כבר סיפור אחר.

חיים ילין: תעשה לי טובה, תאחד את עם ישראל, אל תפצל אותו.

חיים ילין: לבסוף, החטיבה להתיישבות.

חיים ילין: כל התקציבים בעוטף עזה, נגב גליל, הכול עצרו.

חיים ילין: תשחררו את זה.

דוד ביטן: יש מצב שאנחנו מייבאים מוצרים מעזה ונותנים אותם לחיילים?

אורי אריאל: לא.

דוד ביטן: מה זה האנטנה הזאת?

איתן כבל: חבר הכנסת מקלב ואחריו חברת הכנסת נורית קורן.

אורי מקלב: אדוני השר.

אורי מקלב: כיושב ראש ועדת המדע התוודעתי לקיצוץ הדרמטי בתקציב הגנים הבוטניים.

אורי מקלב: יש 11 גנים בוטניים מתוקצבים או נתמכים ב-4 מיליון שקלים על-ידי משרדך במשך שנים.

אורי מקלב: התקציב הזה הוא תקציב בסיס.

אורי מקלב: לקחת מהם את התקציב הזה, המשמעות היא קריסה של חלק מהגנים.

אורי מקלב: ישנו קיצוץ מ-4 מיליון ל-2 מיליון שקלים.

אורי מקלב: אני לא צריך להסביר לך את המשמעות של הקיצוץ הזה.

אורי מקלב: היתה גם עליה בתקציבים אחרים, אך נשאיר את זה, כי העניינים הם מקצועיים.

אורי מקלב: לגבי הפערים בתוצרת החקלאית.

אורי מקלב: מעבר למה שאמרת וגם אחרים, יש עוד פתרונות חוץ מהפיקוח על המחירים.

אורי מקלב: אני חושב שהציבור הוא הלוחם הכי חזק בפער המחירים.

אורי מקלב: צריך לחייב את הקמעונאים לפרסם את המחירים בהם קנו את הירקות.

אורי מקלב: היתה הצעת חוק בעבר ומשרד החקלאות התנגד לה.

אורי מקלב: אני חושב שדווקא במשמרת שלך יכולה להיות פתיחות לזה.

אורי מקלב: פרסום המחירים הסיטונאיים בהם נקנתה התוצרת.

חיים ילין: אורי, זה היה בתוך ההצעה שלי וזה נפל.

אורי מקלב: אני ביקשתי את זה בכנסת ה-19 והיתה התנגדות של משרד החקלאות.

אורי מקלב: אני חושב שהפעם, אם באמת המאבק הוא באמת אמיתי – זה לא סותר דברים אחרים שאתם עושים, אבל פרסום של המחירים האלה קיים בעוד מדינות בעולם.

אורי מקלב: אותה חנות תפרסם שקנתה ב-3.5 ומכרה ב-12 ואז הציבור ישאל למה ולא יקנה.

אורי מקלב: האם יהיה מחסור בשמן זית לקראת פסח לכבוד שנת השמיטה?

אורי מקלב: האם המשרד יאפשר יבוא לאותו ציבור שצריכים שמן זית לקראת פסח.

נורית קורן: אדוני השר.

נורית קורן: אני שמחה על כל רפורמה שאתה עושה בענף הלולים.

נורית קורן: זה חשוב מאוד.

נורית קורן: צריך לראות שזה לא יהיה על חשבון החקלאים.

נורית קורן: שהם יוכלו לקבל תמיכה ולהקים דגם של לולים לרווחת התרנגולות וגם שלא תהיה סלמונלה.

נורית קורן: זה חשוב מאוד.

נורית קורן: אני דווקא רוצה לדבר על הנושא של ההדברה.

נורית קורן: חשוב מאוד שיהיו תקנות מחמירות ויהיה מי שיאכוף את התקנות האלה, אם מדבירים קרוב לבית, או לא קרוב לבית.

נורית קורן: אני חושב שזה נופל על הפקחים של המשרד להגנת הסביבה וזה לא נאכף כמו שצריך וזה מאוד מסוכן.

נורית קורן: אם בסוף מדבירים עם מטוסים מעל בתים, זה מאוד לא בסדר.

נורית קורן: לגבי הפירות והירקות האורגנים.

נורית קורן: הגיע הזמן שנדע בוודאות שהפירות והירקות הם אורגניים.

נורית קורן: אנחנו לא יודעים מה בדיוק נמכר כאורגני ומה באמת הוא אורגני.

נורית קורן: איך המשרד פועל בנושא הזה?

נורית קורן: לגבי יוקר המחייה.

נורית קורן: אני מאוד מקווה שזה יהיה עוד בשנה הקרובה, שבאמת נוכל להוריד את מחירי הפירות והירקות, לפחות של חלק מהם, כדי שכולם יוכלו לאכול מהפירות והירקות, כולל אנשים שידם לא משגת.

<דוד ישראלי: שלום לחברי הכנסת ולכל הנוכחים.

<דוד ישראלי: אני מייצג את עמותת מאבק החקלאים.

<דוד ישראלי: 3,000 חקלאים חתומים אצלנו.

<דוד ישראלי: חלקם הגדול, כמה מאות, נתבעים היום בבתי המשפט על-ידי גוף מיותר שנקרא מועצת הצמחים, שאתם עכשיו פתחתם באיזו התדיינות בין משרדית לגבי אותו גוף.

<דוד ישראלי: הדיון הזה הוא דה ז'ה וו, כי בכל ועדת כלכלה, בכל קדנציה, אנחנו מגיעים הנה עם אותו סיפור.

<דוד ישראלי: בסך הכול, ישנה היום הצעת חקיקה לביטול המועצה שהוגשה על שולחן הכנסת בנובמבר הקודם.

<דוד ישראלי: אני פונה אליך בשם אותם 3,000 חקלאים, שהם כמחצית מסך מגדלי הצמחים במדינה, שהיום זה בערך 6,000 איש.

<דוד ישראלי: הם מממנים בכספם כ-80 מיליון שקלים כל שנה את מועצת הצמחים במקום שהתופעה הזאת תהיה הפוכה.

<דוד ישראלי: היום אתה מדבר על תמיכות ישירות.

<דוד ישראלי: קודם כל תעשו תמיכה ישירה בעצירה של הבושה הזאת שלא קיימת באף מדינה אחרת בעולם, לא ב-OECD ולא בארצות הברית.

<דוד ישראלי: בידך הסמכות לעשות את זה ולייתר את הצעת החוק הקיימת היום.

<דוד ישראלי: ישנו סעיף 69 בחוק מועצת הצמחים, כאשר המחוקק כבר נתן את דעתו בזמן החקיקה על הסעיף הזה ועל האפשרות שהמועצה תתייתר ואכן היא מיותרת.

<דוד ישראלי: ששת תפקידי המועצה המוגדרים בחוק אינם ממולאים, חד משמעית.

<דוד ישראלי: לא יוקר התוצרת לחקלאי ולא המחיר ההוגן לחקלאים, שזה הדבר הבולט ביותר וזה לא מתקיים.

<דוד ישראלי: אנחנו מבקשים ממך לשקול את העניין ותבטל את המועצה לפי סעיף 69.

איתן כבל: תודה.

איתן כבל: אברהם דניאל, יו"ר התאחדות החקלאות החדשה בישראל, בבקשה.

<אברהם דניאל: שלום לכולם.

<אברהם דניאל: התכניות שכרגע הציג שר החקלאות, זה בהחלט דבר חשוב ונכון.

<אברהם דניאל: איפה הבעיה?

<אברהם דניאל: כל תכנית בלי בסיס אין לה שום ערך.

<אברהם דניאל: הבסיס העיקרי זה החקלאי.

<אברהם דניאל: קודם כל מטפלים בחקלאי.

<אברהם דניאל: כל עוד שחקלאי איננו, לתכנית הזאת אין שום ערך.

<אברהם דניאל: היום הגיל הממוצע שלנו עומד על 65.

<אברהם דניאל: אין לנו דור המשך.

<אברהם דניאל: אנחנו סוגרים משקים.

<אברהם דניאל: כל יום מישהו אחר נסגר.

<אברהם דניאל: החמור מכל, אני שומע שלמעשה חקלאי המרכז יכולים מחר לסגור את העסק שלהם, אין להם שום סיכוי.

אורי אריאל: לא שמעת את זה.

אורי אריאל: אני אומר עכשיו כדי שלא תפתח תיאוריה שלמה.

אורי אריאל: יש עדיפות לפריפריה, זהו.

<אברהם דניאל: אז אני אגיד את עמדתי.

<אברהם דניאל: אני לא חושב שבנושא נטו חקלאות צריכה להיות העדפה.

<אברהם דניאל: יכולה להיות העדפה במיסוי ובכל מיני דברים אחרים ובזה אולי אתה צודק.

<אברהם דניאל: אבל בשביל לייצר את התוצרת החקלאית הטריה זה לא משנה איפה החקלאי גר.

<אברהם דניאל: הוא לא יכול להעתיק את המשק שלו כמו כל עסק אחר למקום שיש העדפה.

<אברהם דניאל: לכן אתה צריך לטפל, מה עוד שמחצית מהחקלאים גרים במרכז.

<אברהם דניאל: זאת אומרת, אנחנו הולכים לפגוע ישירות בחקלאי.

<אברהם דניאל: רבותיי, כל המיסים, האגרות והבירוקרטיה שקיימת עלינו לא יכולים יותר להתקיים.

<אברהם דניאל: אתם חייבים לשים לעניין הזה סוף.

<מוטי אלקבץ: אני רוצה להתייחס לשני נושאים שעלו כאן.

<מוטי אלקבץ: לגבי נושא הפטם.

<מוטי אלקבץ: מייד לאחר ההסכמה שלנו לתמוך בהורדת מחיר הפטם, אכן המגדל ברמת המגדל והמשחטה, הורדנו כ-4 שקלים.

<מוטי אלקבץ: בחודש דצמבר לא ראינו כל הפחתה ביחס לצרכן הישראלי.

<מוטי אלקבץ: מדובר כאן בעשרות מיליונים.

איתן כבל: מוטי, נצטרך לראות את זה לא בחודש אחד אלא לראות שזאת מגמה שנמשכת.

<מוטי אלקבץ: ההפחתה נמשכת ואני רוצה לציין שזה בא על חשבון המגדלים הקטנים בפטם.

<מוטי אלקבץ: היום הם עובדים בהפסד.

<מוטי אלקבץ: הם כמעט מפסידים.

איתן כבל: מוטי, אני רוצה להזכיר לך שאי-אפשר להחזיק את החבל בשני קצותיו.

איתן כבל: אני לא אפתח עכשיו את הדיון.

<מוטי אלקבץ: הנושא שאני רוצה להתייחס אליו זה סעיף 7ג.

<מוטי אלקבץ: את 7ג אנחנו גרענו מהתקנות מתוך בקשה להחריג את יישובי הגדר.

איתן כבל: אני יודע מה אתה רוצה להגיד.

איתן כבל: אתה רוצה שאנחנו נעשה את ההחרגה של יישובי הגדר ובינתיים נאשר את 7ג לגבי האחרים.

איתן כבל: תודה רבה.

<מוטי אלקבץ: מה רע בזה?

איתן כבל: ידעתי מה אתה רוצה להגיד?

איתן כבל: תן לי בדרך שלי.

איתן כבל: חברים, החיים בנויים גם ממנופים.

איתן כבל: נועם בלום, בבקשה.

<נועם בלום: אני חקלאי מהנגב.

<נועם בלום: אני חוקר חקלאי, אני יזם חקלאי, אני בעלים של חוות צברי אורלי שמגדלת 1,167 דונם ברמת הנגב.

<נועם בלום: כל מה שעשיתי, עשיתי בידיי.

<נועם בלום: אני עוסק בחקלאות מאז שנולדתי ואני רואה בזה דרך חיים.

<נועם בלום: אני מבקש להעיר פה הערה, שבגינה שלחתי מכתב לשר ולחברי הוועדה.

<נועם בלום: אנחנו מתפארים בתוצרת החקלאית שלנו ובטכנולוגיה החקלאית שלנו.

<נועם בלום: רבותיי, החקלאות שלנו היום היא חקלאות של שלשום ושל אתמול.

<נועם בלום: החקלאות שלנו היום היא לא חקלאות טכנולוגית ברמה המתבקשת.

<נועם בלום: כשאני אומר רמה מתבקשת, כשאנחנו פוגשים היום את הטכנולוגיה שמציגה "רפאל", אותה רשות מכובדת שהמדינה הקימה לפני עשרות שנים כדי לפתח אמצעי לחימה ומתפעלים איך אמצעי לחימה נורה ממקום אחר ופוגע באיזה מקום אחר בצורה דמיונית, אנחנו אומרים כל הכבוד לטכנולוגים וכל הכבוד למהנדסים שפיתחו את הדבר הזה.

<נועם בלום: החקלאות שלנו היום, שתלויה בעשרות אלפי פועלים זרים, היא לא חקלאות שיכולה להתחרות בעולם של מחר והעידן של המחר זה לא רחוק, זה חמש שנים, זה שבע שנים וזה עשר שנים.

<נועם בלום: מדינת הולנד היא יצואנית מספר שלוש בעולם של תוצרת חקלאית והיא עושה את זה עם רובוטיקה ועם טכנולוגיה מתקדמת.

<נועם בלום: החקלאות של המחר זה לא חקלאות של עגבנייה ופלפל.

<נועם בלום: החקלאות של מחר זאת הנדסה גנטית, זה טכנולוגיות מתקדמות.

<נועם בלום: אני מבקש שהוועדה תזמן דיון שיעסוק בעתיד החקלאות על רקע הצורך לפתח טכנולוגיות ולהעמיד עתיד לייצור מזון במדינת ישראל, כמו שיידרש בעולם בעוד 10 ו-20 שנה.

איתן כבל: תודה.

איתן כבל: אדוני השר, אני רוצה שתתייחס לנושא הספקת המים.

איתן כבל: פתאום זה נופל עלינו ואין לנו מושג בנושא הזה.

<קריאה: גם לנושא התמוטטות הייצוא החקלאי.

אורי אריאל: נושא המים הוא נושא שנכנס לדיון מתחילת כניסתנו למשרד, כדבר שמתבקש מהשטח.

אורי אריאל: אין אחד – אני מוכן להסתכן, יתקן אותי עלי בינג אם אני טועה.

אורי אריאל: גם האוצר מבין שבמחירי מקורות, קרי כ-3 שקלים לקוב מים, אין חקלאות.

אורי אריאל: אין גידולים שיודעים לשאת את הנטל הזה של 3 שקלים לקוב מים לחקלאות ולכן צריך לשנות את זה.

אורי אריאל: אנחנו נמצאים בתוך התדיינות איך לשנות את זה.

אורי אריאל: הדיון הזה מתקיים ללא קשר לחוק שהביא השר אריה דרעי, שתכף אגע בו.

אורי אריאל: אנחנו מתקדמים ואנחנו עושים את זה יחד עם התאחדות חקלאי ישראל ועם גופים אחרים, מתוך האזנה לחקלאים, לראשי מועצות וועדות כלכליות.

אורי אריאל: כל מי שרוצה, אנחנו מוכנים לשמוע ואנחנו מנסים לכלול את זה בתוך הדיון שנעשה במשותף.

אורי אריאל: הגיע לעת האחרונה השר אריה דרעי עם הבטחה שהוא הבטיח בסיכום קואליציוני להוריד את המע"מ.

אורי אריאל: מזה התגלגל שאין הורדה במע"מ בגלל סיבות כלכליות אלא יש דברים תחליפיים.

אורי אריאל: אחד התחליפים הוא מחירי המים בקובים הראשונים שכל משפחה צורכת.

אורי אריאל: אני לא אכנס להצעה שלו.

אורי אריאל: היה שם ניסיון של האוצר, באותה הזדמנות לכלול גם את החקלאות באיזו צורה.

אורי אריאל: היו דיונים עד ישיבת הממשלה עצמה, כולל במוצ"ש בשעה אחת ושתיים בלילה.

אורי אריאל: תודה לאסף, לאורי, לצביקה, לבן ולכל העוסקים במלאכה.

אורי אריאל: הישיבה האחרונה נערכה לפני ישיבת הממשלה במשרד רוה"מ, כדי לנסות שלא תוך כדי הורדת המחירים הזאת, החקלאות תיפגע באופן שהוא בלתי אפשרי.

איתן כבל: מי הביא את ההצעה?

אורי אריאל: את ההצעה הביא השר אריה דרעי בתיאום עם משרד האוצר.

<לאה ורון: הצעה להכפיף את מפעלי המים של החקלאים למקורות הביא השר אריה דרעי?

אורי אריאל: לשאלת מנהלת הוועדה.

אורי אריאל: השר אריה דרעי בא עם הצעה שנוגעת למים הביתיים.

<לאה ורון: נכון, כי במים הביתיים משלמים מע"מ.

אורי אריאל: תני לי לענות לך.

אורי אריאל: בתוך הניסוח שהיה שם, שלמיטב ידיעתי לא היתה כוונה לפגוע בחקלאים.

<דב אמיתי: זה עומד מולך בישיבת הממשלה, תסלח לי.

אורי אריאל: תן לי לסיים.

אורי אריאל: לא הפרעתי כשדיברתי, הקשבתי לך קשב רב.

אורי אריאל: תעיר אחר-כך מה שתרצה.

אורי אריאל: אני אקשיב, אני פה.

איתן כבל: אם זה יעזור שאוציא אותך, אני אעשה את זה.

אורי אריאל: בכל אופן, הוגש התזכיר הזה ביום חמישי בלילה.

אורי אריאל: צריך גם להבין את לוח הזמנים.

אורי אריאל: זה לא הוגש בצורה מוסדרת, זה הוגש ביום חמישי בלילה.

אורי אריאל: אז ראינו את זה בפעם הראשונה באופן מלא.

אורי אריאל: קודם אמרו לנו בעל-פה שאולי יהיה ככה וככה וכל מיני דברים, אבל הדברים לא היו ברורים.

אורי אריאל: מיום חמישי בלילה אנשינו עסקו בזה מול משרד האוצר ומול משרד המשפטים, כדי לראות שהפגיעה בחקלאות לא תהיה.

אורי אריאל: סיכמנו, שמחיר המים שעלה עכשיו בינואר בהתאם למתווה המים שלפני 7 שנים, של כ-18 אגורות, מול זה יהיה קיזוז של כ-16 אגורות.

אורי אריאל: צריך עוד לבדוק את זה, אז אני לא מתחייב בדיוק על האגורה, אבל העלייה הזאת בעצם תתייתר בגול.

אורי אריאל: שנית, ניכנס לדיונים בתוכנו בוועדה, זה כולל סיכום של אבו ושלנו.

אורי אריאל: בוועדה ניכנס לדיונים איפה החקלאות נכנסת?

אורי אריאל: איך?

אורי אריאל: כמה?

אורי אריאל: למה?

אורי אריאל: מחירים?

אורי אריאל: ועוד.

אורי אריאל: זה עומד לפנינו.

אורי אריאל: זה מה שצריך לעשות עכשיו בוועדה.

אורי אריאל: אנחנו מתכוונים לעשות את זה ולנהל שם את מה שצריך יחד איתכם ולהביא את מה שמתאים לחקלאים.

איתן כבל: אני רוצה להגיד לכם וגם לגברתי מנהלת הוועדה.

איתן כבל: אני לא מבין כלום, בסדר?

איתן כבל: אני גם לא רוצה לשאול שאלות על מה שאני לא מבין.

איתן כבל: אני משתדל.

איתן כבל: אני פעם ראשונה שומע ורואה את זה.

איתן כבל: אני צריך ללמוד.

איתן כבל: אני גם רוצה להבין את זה.

איתן כבל: תכף אומר את הדברים שלי בסיכום.

איתן כבל: אני לא רוצה להתחיל לשאול שאלות כשאני לא מבין על מה אני מדבר.

אורי אריאל: חברים, זה באמת צריך עוד זמן.

אורי אריאל: אני כבר מודה ליושב הראש על השעתיים שהיו לנו.

אורי אריאל: ברור שצריך עוד זמן, אמרו את זה כל החברים וגם היושב ראש.

אורי אריאל: אם זה יהיה בסיור, זה יהיה יותר טוב, כי אז נעשה את זה חלק בסיור וחלק בישיבה, איך שתחליט.

אורי אריאל: חיים ילין, הדברים העיקריים היו לטווחים ארוכים.

אורי אריאל: מה זה תמיכות ישירות?

אורי אריאל: זה שינוי המערך.

אורי אריאל: עזוב רגע מה זה כולל.

אורי אריאל: אני לא אכנס עכשיו בדקה מה תהיה תמיכה ישירה.

אורי אריאל: אנחנו גם לא מסוכמים עם האוצר ולא עם אחרים ויש פה דיונים.

אורי אריאל: זה טווח ארוך, זה שינוי כל השיטה.

אורי אריאל: לגבי המים.

אורי אריאל: אנחנו מדברים על מחירי המים מ-3 שקלים להגיע לסדר גודל של בערך 50%.

חיים ילין: אורי, זאת פרקטיקה, אני מדבר על חזון.

איתן כבל: אני צריך לסיים ואני רוצה לסכם.

אורי אריאל: החזון שלי הוא פרקטי.

אורי אריאל: אני לא רוצה חזון, אני רוצה שדברים לטווח ארוך יהיו חוק ההתיישבות.

אורי אריאל: זה לא דבר לעכשיו, זה שינוי משמעותי לטווחים ארוכים.

אורי אריאל: החקלאים ידעו על מה מדברים.

אורי אריאל: יהיה להם ביטחון כשהם הולכים להחליט לנטוע או לא לנטוע.

אורי אריאל: הם ידעו מה מחיר המים והם ידעו עוד דברים שיתנו להם את הביטחון.

אורי אריאל: לגבי החטיבה להתיישבות.

אורי אריאל: אנחנו בדיון מול משרד המשפטים.

אורי אריאל: אני מקווה מאוד שזה ייגמר בחודשיים הקרובים.

אורי אריאל: אני מקווה שהחטיבה להתיישבות, שנדמה שמוסכם על כולם שהיא חשובה והיא חיונית אפילו, תחזור לעבוד באופן מלא, כולל תקציבים שמגיעים לה.

אורי אריאל: אני מעיר הערה אחת לחיים ולא עשיתי את זה לאחרים פה.

אורי אריאל: אני האחרון שמפצל.

אורי אריאל: אל תשתמשו בביטוי הזה.

אורי אריאל: אתם יכולים, אבל זאת בקשתי.

אורי אריאל: אני גר ביישוב מעורב, גרים בו דתיים וחילוניים.

אורי אריאל: עם כל הכבוד, יש בינינו חילוקי דעות והם מתנהלים בצורה טובה.

אורי אריאל: הערתי לך גם בערבה, אין תהום בינינו, תפסיקו עם הביטויים האלה.

אורי אריאל: יש מחלוקות, כן.

אורי אריאל: רוב הדברים הם משותפים לכולנו.

אורי אריאל: אפשר לדבר על המחלוקות, כדאי לדבר גם על הדברים המשותפים.

אורי אריאל: אחד הדברים המשותפים שהזכרנו כאן בהתחלה, שיש פה קואליציה של כולם בעד החקלאות והחקלאים.

אורי אריאל: זה מה שצריך להנחות אותנו.

אורי אריאל: לגבי מה שאמר דובי אמיתי.

אורי אריאל: הירידה במספר החקלאים הוא תהליך שקורה בעשור האחרון והוא לא תולדה של שנתיים אחרונות.

אורי אריאל: אני לא נתח אותו עכשיו.

אורי אריאל: שמנו פה שקף ברור על הערך שאנחנו רואים במשק המושבי.

אורי אריאל: אמרתי שכל הצעה שתבוא מכל אחד פה, ראויה בעיניי, לבדיקה, לדיון ולשיקול.

אורי אריאל: לגבי הלאמת מפעלי מים.

אורי אריאל: אנחנו לא בעד הלאמת המפעלים.

אורי אריאל: אנחנו כן בעד מחיר הוגן לחקלאים במים.

אורי אריאל: אמרתי שאנחנו נמצאים בדיונים.

אורי אריאל: אנחנו נקיים את הדיון גם לגבי החוק שהביא השר דרעי, בסיכום עם האוצר.

אורי אריאל: איפה תהיה הקריאה השנייה?

<קריאה: בוועדת הפנים.

אבשלום וילן: עוד לא קבעו דיון.

אורי אריאל: אני לא דן פה איתכם למה זה פה ולמה זה שם.

אורי אריאל: הכי טוב, תעשו ועדה משותפת.

איתן כבל: אני רוצה לדעת ממך, עלי בינג.

איתן כבל: אני רוצה תשובות.

איתן כבל: אם מישהו פה מנסה לקרקס את הוועדה – אני לא רוצה ממך תשובה עכשיו.

איתן כבל: עלי, אני רוצה לדעת בדיוק מי חפר פה חפירה אם היתה פה חפירה?

אבשלום וילן: יש חפירה.

אורי אריאל: לגבי שאלת חבר הכנסת ביטן שלא נמצא פה.

אורי אריאל: אין יבוא מעזה בכלל למדינת ישראל אלא באישור מיוחד שלנו ואנחנו לא מאשרים.

אורי אריאל: יש יבוא מעזה ליהודה ושומרון לערבים.

אורי אריאל: כן, יש באמצע קצת הברחות מאיו"ש.

אורי אריאל: חבר הכנסת מקלב, לגבי הגנים הבוטניים.

אורי אריאל: אנחנו עושים על זה עבודה.

אורי אריאל: היתה לנו ישיבה איך להביא את הכסף.

אורי אריאל: אנחנו רואים בזה ערך ונשתדל ונעדכן אותך בעניין.

אורי אריאל: לגבי פערי תיווך - - -

איתן כבל: רציתי לעשות על זה דיון נפרד.

אורי אריאל: אז בוא נשאיר את זה.

אורי אריאל: לגבי שמן זית לפסח.

אורי אריאל: קיבלתי פנייה ממך ומחבר הכנסת פרוש ואחרים.

אורי אריאל: אנחנו בודקים את זה.

אורי אריאל: באופן תיאורטי ראשוני וזאת התשובה שקיבלתי, לא חסר שמן בארץ וזה לא מוריד מחירים.

אורי אריאל: יש פה בעיות של הלכה ואנחנו מתחשבים בציבור החרדי מאוד.

אורי אריאל: אנחנו בודקים איך לעשות את זה.

אורי אריאל: אני אתן לכם תשובה בימים הקרובים ממש.

אורי אריאל: אני יודע שפסח מתקרב.

אורי אריאל: מילה על פסח בכלל.

אורי אריאל: יש צוות בראשות המנכ"ל שעוקב באופן שוטף על ההתארגנות לפסח, מסלרי ועד בצים, בשר, דגים.

אורי אריאל: מיפינו מה שצריך.

אורי אריאל: חברת הכנסת קורן לא נמצאת, אני מניח שאני לא צריך לענות.

אורי אריאל: אני רוצה לענות לדובי.

אורי אריאל: זה על השולחן.

אורי אריאל: כמו שאמרת, אתם מטפלים בזה הרבה שנים ואנחנו רק 10 חודשים במשרד.

אורי אריאל: אנחנו בקשר עם אגף תקציבים במשרד האוצר כדי לעשות שינוי.

אורי אריאל: אמרתי בתחילת הדברים, שאנחנו בעד השינוי.

אורי אריאל: אנחנו לא במצב שהודפים את כולם ושום דבר לא יזוז פה.

אורי אריאל: כן יזוז, יהיו שינויים, חלקם עמוקים.

אורי אריאל: תמיכות ישירות זה הגדול, אבל בהחלט מועצת הצמחים זה ראוי לבחינה ולבדיקה ואנחנו שם.

<קריאה: אני כן אשמח לשמוע את התשובה לחברת הכנסת קורן.

איתן כבל: סליחה, זה לא מקובל.

איתן כבל: אפשר להשאיר את העוזרים למליאה, זה יכול להיות לא רע.

איתן כבל: ברשותכם, אני רוצה לסכם את הדברים.

איתן כבל: קודם כל, ועוד איך צריך דיון נוסף.

איתן כבל: אני רק יכול לומר לכם בהן צדק שחלפו הרבה שנים מאז שהייתי במשרד החקלאות עוזר שר ושום דבר לא השתנה.

איתן כבל: אני לא יודע להגיד אם זה טוב או רע.

אורי אריאל: אתם הייתם אז מצוינים.

איתן כבל: אני אומר את זה כעובדה.

איתן כבל: שאלות המים, השאלות שנועם העלה.

איתן כבל: זה עובר פה כחוט השני בין כולם.

איתן כבל: אני באמת לא ידוע איך להתייחס לזה ולהגיד האם זה טוב או רע אבל זאת עובדה.

איתן כבל: כמובן שהשר שנמצא מבטיח לשנות את זה לטובה.

איתן כבל: ברשותכם, אני רוצה לומר כמה דברים.

איתן כבל: קודם כל, אני אומר למנכ"ל.

איתן כבל: אני שמח שסיימת עם זה, שהחגים לא יפרצו הפעם, אדוני המנכ"ל.

אורי אריאל: שלא נופתע שפסח הגיע.

איתן כבל: כן.

איתן כבל: שלא נופתע מפסח ולא מכל החגים.

איתן כבל: יש לנו את "הבעיות" הידועות המונחות לפתחנו.

איתן כבל: אם אתם התחלתם את העבודה על העניין הזה, תבורכו.

איתן כבל: היה פה דיון וזה חלק מאותן מסקנות.

אורי אריאל: אתה הטלת על איזה חבר כנסת?

איתן כבל: כן.

איתן כבל: הוא סיים את עבודתו אנחנו גם נציג אותה.

איתן כבל: זה קשור ועוד איך.

איתן כבל: בעניין הזה, אני מבקש שזה לא יהיה על סדר יומנו בתקופה הקרובה.

אורי מקלב: דיברת על הבשר.

אורי מקלב: לא בדקת את הירקות.

איתן כבל: אני מדבר על מכלול שלם הנוגע למשרד החקלאות.

איתן כבל: זה מנעד רחב של עניינים.

אורי אריאל: ברשותך, המנכ"ל יגיש לך בתוך כמה ימים סיכום מצב, סטטוס נכון להיום בהיערכות לפסח ותפיץ אותו למי שאתה רוצה.

איתן כבל: נקודה נוספת.

איתן כבל: בדיון הבא אני רוצה להרחיב בארבע נקודות מרכזיות ולהתמקד.

איתן כבל: אנחנו גם נוציא מכתב מסודר כדי שתהיה ערוכים לזה.

איתן כבל: מדובר בכל נושא פערי התיווך על כל המשתמע מכך.

איתן כבל: יש לי כבר סחרחורת מהדיבור הזה.

<לאה ורון: של כלל התוצרת החקלאות.

איתן כבל: של כלל התוצרת החקלאית.

איתן כבל: הנושא השני זה משק משפחתי.

איתן כבל: מצד אחד, רוצה נועם טכנולוגיה, שהיא משנה את ה תמונה מקצה לקצה ומייתרת כמעט לחלוטין את המשק המשפחתי.

איתן כבל: אני לא פתחתי כרגע דיון כדי שתעשה לי לא עם הראש.

איתן כבל: אני רק אומר שזה חלק, זה לא פשיטא.

איתן כבל: זה לא עניין שהוא ברור מאליו.

איתן כבל: העניין הזה של השתלטות כוחות גדולים על החקלאות.

איתן כבל: זה חלק בלתי נפרד מיצירת סיפור יוקר המחייה.

איתן כבל: זה לא בא לבד, זה לא רק נזקי טבע.

איתן כבל: האדם מעורב בזה די הרבה.

איתן כבל: נושא נוסף זה הסיפור של המעבר מתמיכות עקיפות לישירות.

איתן כבל: זה נאמר במשפט אבל זה לב העניין בחקלאות.

איתן כבל: הוא לא יכול לעבור רק במשפט, גם אם הוא באותיות דוד מובלטות.

איתן כבל: זה מצריך דיון.

איתן כבל: גם במערכת היחסים אל מול האוצר, איך אתה מייצר את הסבסוד?

איתן כבל: זה ויכוח ארוך שנים.

איתן כבל: הנושא האחרון זה הסיפור של כל ההשקעות ביש"ע.

איתן כבל: אני הקשבתי לאדוני.

איתן כבל: אני מכבד את דעותיך ואנחנו חלוקים על חלק מהדברים.

איתן כבל: אני רוצה באמת שנשתכנע.

איתן כבל: זה לא רק בעניין הזה שזה לא בא על חשבון אלא איפה אדוני משקיע את מיטב מרצו כדי להביא כסף.

איתן כבל: בסופו של דבר אנחנו צריכים לייצר מצב.

איתן כבל: אם אדוני אומר שיש מחסור של כ-250 מיליון שקלים לחקלאות - - -

אורי אריאל: לחקלאות ולפיתוח הכפר.

איתן כבל: נכון.

איתן כבל: אני כבר אומר שאנחנו נוציא פנייה לשר האוצר בעניין הזה, שאנחנו תובעים את העלאת התקציב של משרד החקלאות.

איתן כבל: דבר שני שאני רוצה להתייחס אליו.

איתן כבל: אי-אפשר לבוא בדרישות לחקלאות בנושאי מים, בנושאי קרקע ובנושאי עובדים זרים לחקלאות, כשזה בשלט רחוק וזה נשלט על-ידי אחרים.

איתן כבל: כמו ששר האוצר סבר ועשה וזה חלק מההסכם הקואליציוני שלו – הוא אמר שאם הוא רוצה להתמודד עם נושא הדיור הוא מבקש שכל הסמכויות הנוגעות לדיור תהיינה תחת משרדו.

איתן כבל: אני סבור ואני חושב שהוועדה מצטרפת בעניין הזה, שכל הנושאים הנוגעים לחקלאות, שיש להם קשר ישיר לחקלאי ולחקלאות, צריכים למצוא את עצמם תחת שר החקלאות על כל המשתמע מכך.

איתן כבל: מניתי את שלושת הנקודות.

איתן כבל: העניין הוא, שיותר ויותר אנחנו מתייחסים לחקלאות כסוג של נוסטלגיה.

איתן כבל: חקלאות זה אנשים שקמים בבוקר ונותנים את עצמם למען האנשים.

איתן כבל: הסיפור של פערי התיווך וכמה החקלאי בסוף מרוויח, זאת דרמה.

איתן כבל: אנשים רואים משאיות עם כיתוב והם חושבים שזה מלא בכסף.

איתן כבל: אז יש את אלה שהם חסונים ובעלי כוח, עדיין, רוב החקלאים עושים את זה מאהבת אמת.

איתן כבל: רק לפני כמה שבועות קיימנו דיון בנושא הגניבות החקלאיות שזאת דרמה נפרדת.

איתן כבל: אני אומר לכם ששנים בכנסת לא התרגשתי כשחקלאי מהערבה תיאר איך גנבו לו.

איתן כבל: באמת התרגשתי.

איתן כבל: הרגשתי שעיני דומעת ואני לא אומר זאת בפומפוזיות, כך הרגשתי.

איתן כבל: אנשים שנותנים מעצמם.

איתן כבל: אני רוצה שכולנו ניתן מעצמנו למענם.

איתן כבל: כמי שהתחיל את חייו הפוליטיים והציבוריים במערכת החקלאית, אני חש מחויבות גדולה.

איתן כבל: אני מרגיש מחויבות גדולה ואני חשוב שזה בא לידי ביטוי בעבודה לאורך כל הדרך.

איתן כבל: אתם צריכים לעזור לנו.

איתן כבל: במה שתלוי בנו, אנחנו נעשה את כל המאמצים.

איתן כבל: אני אומר לך, אדוני השר, אתה עשרה חודשים בתפקיד ואני לא יכול להפיל את כל ענייני החקלאות לפתחתך, אבל בסופו של עניין, למען השם.

איתן כבל: הכול כתוב, אין פה שום חדש תחת השמש.

איתן כבל: לא היה נושא אחד שעלה על סדר יומנו ברגע זה ואני מופתע.

אורי אריאל: צריך להגיד ביושר שאתה לא יכול להגיד ששר החקלאות לא התפלל טוב, תראה את כמות המשקעים.

אורי אריאל: אמנם לא בגליל, צריך לעשות עוד תפילה.

איתן כבל: אני רוצה לסיים.

איתן כבל: ראש המועצה האזורית מנשה, אילן שדה, שלח לי מכתב.

איתן כבל: אני רוצה לנצל את ההזדמנות ולהגיד לך תודה.

איתן כבל: הוא גם אומר במכתב תודה לך על העבודה בנושא המפחמות, שזה סיפור.

איתן כבל: אני גר בראש העין לצד אלה ששורפים מעט ניילונים וגומי.

איתן כבל: חברים, אפשר לצחוק אבל כשאתה חי בתוך זה, אפילו לצחוק קשה.

איתן כבל: זה נכנס לך לתוך הבית וזה איום ונורא.

איתן כבל: קל וחומר כשאתה חי ליד מפחמות.

איתן כבל: קודם כל, תבורך על עשייתך.

איתן כבל: אם יש דברים שאנחנו כוועדה יכולים לתת לך כתף בעניין הזה, אני אשמח מאוד.

אורי אריאל: אני רוצה להגיד על זה משפט אחד.

אורי אריאל: הממשלה מינתה ועדה בראשות מנכ"ל משרד החקלאות.

אורי אריאל: מי שבפועל עשה את הוועדה זה צביקה כהן שיושב מולך.

אורי אריאל: הוועדה סיימה את עבודתה, הגישה את מסקנותיה.

אורי אריאל: לצערי, האוצר לא מסכים להמלצות שיש שם, שנוגעות לתקציב ותקנים ואולי עוד משהו.

אורי אריאל: אני ביקשתי ישיבה דחופה באוצר כדי לסיים את זה.

אורי אריאל: נעניתי בחיוב ואחרי זה נעניתי בשלילה.

אורי אריאל: אני אומר פה ועכשיו בוועדה: לא יהיה אכלוס בעיר חריש.

אורי אריאל: שאף אחד לא יטעה.

אורי אריאל: מי שחושב שאפשר לתלות בערב את הכביסה ובבוקר לקום ולראות אותה שחורה וכך יחיו שם אנשים, אני אומר לכם שזה פשוט לא יקרה.

אורי אריאל: בונים שם עכשיו 4,300 יחידות דיור.

אורי אריאל: זאת תהיה עיר רפאים בצורה הזאת.

אורי אריאל: זה לא סביר, זה לא מתאים לנו.

אורי אריאל: יש המלצות, אפשר לזוז הנה או הנה.

אורי אריאל: העליתי את זה כשר הבינוי לפני שנתיים וחצי, זה לא מתחיל היום.

אורי אריאל: לצערי הרב, זה נגרר כמו דברים אחרים.

אורי אריאל: אני מאוד מקווה שבשיח שיש לנו עם השר להגנת הסביבה, האוצר ואחרים, ועוד אחרים שמעורבים, זה ישתנה.

אורי אריאל: מרגע קבלת ההחלטה ועד שדבר כזה מתבצע, זה לוקח חודשים רבים.

אורי אריאל: האכלוס הראשון של כ-200 משפחות הוא בחודש פברואר.

אורי אריאל: עכשיו, בבקשה, כל אחד יעשה את שלו.

אורי אריאל: אם הוועדה תתגייס, או אתה אישית תתגייס לנושא הזה, זה יותר מראוי, כי אנשים שילמו מיליון שקל לגור בבית שהם לא יוכלו לגור בו.

איתן כבל: אדוני, אני כבר מודיע שאנחנו מתגייסים לעניין הזה.

איתן כבל: אתה צודק, זה להביא אנשים למקום שאחר כך – גם כשאתה סוגר חלונות זה לא עוזר.

איתן כבל: אנחנו נירתם כוועדה.

איתן כבל: אני גם רוצה להודיע שמנהלת הוועדה תודיע ממש בזמן הקרוב.

איתן כבל: אנחנו נצא לסיור מאוד ממוקד, לא של מדור פרסומי, אלא כדי באמת לראות את הבעיות.

איתן כבל: לראות גם קצת נשמה, לראות שדברים אכן קורים.

איתן כבל: לאחר מכן נתכנס ללא פחות משעתיים דיון.

איתן כבל: כל חבר כנסת שרוצה להיות חלק מהחקלאות ונותן למען החקלאות, יוזמן להצטרף.